Džajić: Milan je protivnik za navijače\nBEOGRAD – Milan je protivnik za naše navijače i mnogo bi nam značilo ukoliko bismo mogli da igramo pred publikom, rekao je danas počasni predsednik FK Crvena zvezda Dragan Džajić.\n„Pre početka žreba za šesnaestinu finala Lige Evrope rekao sam da su svi potencijalni protivnici teški. To su klubovi koji imaju fenomenalne rezultate u svojim zemljama, koji su ih doveli do takmičenja u Evropi. Što se tiče Milana, radi se o velikom klubu, ove godine su u usponu u italijanskom fudbalu, posle nekoliko godina u kojima nisu imali dominantnu ulogu. Protivnik je za naše navijače, ali i za Evropu veliko ime. Mnogo bi nam značilo ukoliko bismo mogli da igramo pred publikom“, rekao je Džajić za klupski sajt.\n„Što se tiče samog ishoda rano je da se govori o tome. Crvena zvezda se sastajala sa Milanom i pružala dobre partije, svi se sećaju tih utakmica. Najbitnije u ovom trenutku je da se smo u šesnaestini finala Lige Evrope i prisutni među najvećim evropskim ekipama. Igračima će mnogo značiti ovakve utakmice u kojima stiču iskustvo“, rekao je Džajić.\n„Sigurno da će učiniti sve da Crvena zvezda bude dostojan rival Milanu. Fudbal je na ovim prostorima uvek u hendikepu u odnosu na evropski, s obzirom na velike pauze. Verujem da će Dejan Stanković na pravi način pripremiti ekipu i spremno dočekati utakmicu“, zaključio je Džajić.


KOSTT: Sporazum o povezivanju sa ENTSO-E stupa na snagu\nSlika: Predstavnici kosovskog operatora KOSTT (KOSTT)\nKosovski operator prenosnog sistema KOSTT ispunio je sve uslove da radi nezavisno od Srbije, saopštila je ova kompanija zadužena za prenos električne energije.\nKako se navodi, Regionalna grupa Kontinentalne Evrope (RGCE), koja je deo Evropske mreže operatora prenosnih sistema za električnu energiju (ENTSO-E), odlučila je 29. septembra da može da stupi na snagu Sporazum o povezivanju potpisan između KOSTT-a i ENTSO-E.\nPrema sporazumu potpisanom početkom jula, Kosovo* će funkcionisati kao nezavisna kontrolna zona u okviru kontrolnog bloka Kosovo*-Albanija (AK kontrolni blok), koji su formirali Kosovo* i Albanija, i unutar sinhrone zone Kontinentalna Evropa.\nKOSTT i Kosovo* sada će napustiti kontrolni blok SMM (Srbija, Crna Gora i Severna Makedonija), koji koordinira srpski operator prenosnog sistema Elektromreža Srbije (EMS).\nOvo je istorijski dan za KOSTT i Kosovo*, pošto je ENTSO-E utvrdio da je KOSTT ispunio sve uslove predviđene sporazumom i da je spreman da radi nezavisno od Srbije, kao kontrolna zona u okviru AK bloka, saopštio je KOSTT.\nIzvršni direktor KOSTT-a Ilir Shala izjavio je da je ponosan na timski i profesionalan rad radne grupe ove firme. On je zahvalio svim kompanijama u okviru sinhrone zone Kontinentalna Evropa na podršci, kao i albanskom operatoru prenosnog sistema OST.\nTagovi: EMS, ENTSO-E, KOSTT, OST, prenosni sistem\nPočetna » Vesti » Električna energija » KOSTT: Sporazum o povezivanju sa ENTSO-E stupa na snagu


Zatražene mjere zabrane za Aleksandra Zolaka, osumnjičenog u aferi "Fadil Novalić i drugi"\nZatražene mjere zabrane za Aleksandra Zolaka, osumnjičenog u aferi “Fadil Novalić i drugi”\nTužilaštvo Bosne i Hercegovine zatražilo je danas u sklopu slučaja “Respiratori” mjere zabrane za direktora Agencije za lijekove i medicinska sredstva Bosne i Hercegovine Aleksandra Zolaka.\nNa ročištu održanom pred Sudom Bosne i Hercegovine Tužilaštvo BiH je zatražilo da se odrede mjere zabrane za osumnjičenog Zolaka u smislu da se u trajanju od jednog mjeseca zabrani sastajanje sa osumnjičenima i sa svjedocima u predmetu “Fadil Novlić i drugi”.\nSud Bosne i hercegovine će odluku o mjerama zabrane donijeti u roku od 24 sata.\nPodsjetimo, Tužilaštvo BiH Zolaka dovodi u vezu s izdavanje dozvola uvozniku “Srebrena malina”, po hitnoj proceduri, iako kompanija nije posjedovala reference za promet medicinske opreme.\nUvoz sto kineskih respiratora koji je za potrebe zdravstvenog sistema Federacije BiH nabavila kompanija “Srebrena malina”, predmet je istrage državnog tužilaštva već mjesec i pol.


PORTAL: Prvi slučaj novog gripa u Srbiji\nU Srbiji je registrovan prvi slučaj novog gripa H1N1, izjavio je na vanrednoj konferenciji za štampu ministar zdravlja Tomica Milosavljević.\nTomica Milosavljević, Predrag Kon (Beta, arhiva)\nReč je o 29-godišnjem muškarcu iz Beograda koji je od 18. do 22. juna boravio u Argentini. Njegovo zdravlje je stabilno, rečeno je u Vladi Srbije. Oboleli je jutros u četiri sata smešten u izolaciju na Infektivnoj klinici Kliničkog centra u Beogradu, a virus novog gripa je potvrđen danas u 15 sati na Institutu “Torlak”.\n29-godišnji mladić teškoće sa disanjem osetio je kada se nalazio na putu iz Zagreba za Beograd.\nU kolima je bio u kontaktu sa dve osobe, a pretpostavlja se da je još jedna osoba bila u kontaktu sa zaraženim.\nOn je sada na Infektivnoj klinici i njegovo stanje je stabilno.\n“Mi se sada nalazimo u početku daljeg i daljeg epidemiološkog istraživanja. Konkretno, radiće se na istraživanju svih kontakata do kojih je došlo. Ovo su samo prve informacije”, kazao je predsednik radne grupe Vlade Srbije za praćenje novog gripa, epidemiolog Predrag Kon.\n“Stanje je, kao što je rečeno, stabilno, pratićemo dalje situaciju vezano za ovaj slučaj kao i za ostale slučajeve koje očekujemo”, rekao je on.\nPovodom pojave virusa Novog gripa, u okviru sprovođenja Plana aktivnosti pre i u toku pandemije gripa, svi instituti i zavodi za javno zdravlje u Republici Srbiji otvoreni su za direktnu komunikaciju.\nGrađani koji su posle 1. aprila 2009. godine boravili u Meksiku, SAD, Kanadi, imaju temperaturu višu od 38°C i imaju disajne probleme u roku od 10 dana od dana povratka, mogu da se jave dežurnim epidemiolozima instituta i zavoda za javno zdravlje.\nSpisak telefona i ardesa možete videti ovde.\nOn je rekao da ovaj slučaj nema nikakve veze sa Univerzijadom, ali da će se tokom tog sportskog takmičenja sprovoditi sve propisane procedure, kako ne bi došlo do širenja zaraze.\n"U slučaju da se na Univerzijadi otkriju i pojave pojedinačni slučaj, što je ono što očekujemo, ništa se promeniti neće. Ta će osoba biti izolovana i lečena i dalje će se pratiti kontakti, isto kao i za ovaj već otkriven slučaj", kazao je Kon.\nOn je naveo da ipak postoje posebne procedure koje bi se sprovodile u organizaciji Univerzijade, ako bi se zaraza proširila na više od jedan odsto učesnika, dodajući da se to ipak ne očekiuje.\nKon je rekao da su zalihe antivirusnog leka “tamiflua” trenutno dovoljne za jedan odsto stanovništva, a u postupku je nabavka lekova za do tri odsto građana koje treba da se obezbede do početka jesenje i zimske sezone.\nOn je kazao da pojava novog gripa u Srbiji nije neočekivana i da se mogući manji talasi oboljevanja očekuju tokom leta, a pravi veliki talas Srbiju bi mogao da zadesi tokom zime.\nMilosavljević: Nema razloga za paniku\nMinistar zdravlja Tomica Milosavljević izjavio je, gostujući u vestima TV B92 da posle otkrivanja prvog slučaja virusa novog gripa u Srbiji nema razloga za paniku.\nZdravstvena služba je pripremljena i spremna da reaguje, rekao je ministar Milosavljević i naveo da je u ovom trenutku najvažnije sprečavanje širenja i smanjivanje rizika od širenja.\nPrema njegovim rečima, moglo se očekivati da će doći do pojedinačnog obolenja, "jer je epidemiološka situacija u poslednja dva meseca pogoršana".\nMilosavljević je istakao da je najvažnija higijena ruku i njihovo pranje u trajanju od bar 20 sekundi, kao i da građani prilikom kašlja izbegavaju zaštitu rukom, "već da to rade sebi u rame ili odelo".\nMinistar zdravlja je kazao da će i putem plakata koji će biti polepljeni po vozilima gradskog saobraćaja, objektima u kojima će biti prisutni takmičari Univerzijade biti apelovano na mere sprečavanja širenja.\nOn je objasnio da građani, ukoliko dobiju simptome običnog gripa, što jesu i simptomi novog, treba da ostanu kod kuće i kontaktiraju dežurnog epodemiologa.\nPrema Milosavljeviću, Srbija ima rezevre antivirusnog leka koje su na granici preporuka Svetske zdravstvene organizacije od jedan odsto stanovništva, a do kraja avgusta bi trebalo da u zemlji bude tri odsto rezervi lekova.\nDo početka škoske godine će biti utvrđeno koje su rizične grupe za novi virus, od čega će zavisiti i koliko će Srbija kupiti vakcina protiv njega.\nPreporuke zdravstvenih službi\nPreporuka zdravstvenih službi u Srbiji je da građani treba da povećaju higijenu ruku i disajnih puteva, provetravaju prostorije i drže odstojanje od najmanje jedan metar od drugih osoba.\nNa sajtu Instituta "Batut" svakodnevno se revidiraju dostupne infomacije o aktuelnoj epidemiološkoj situaciji u svetu i dostupna su stručno-metodološka uputstva za kontrolu unošenja i sprečavanja širenja novog soja virusa gripa A (H1N1) u Srbiji.\nNa teritoriji Evrope, u 18 zemalja, registrovano je lokalno širenje infekcije, saopštio je ranije Institut za javno zdravlje Srbije "Dr Milan Jovanović Batut".\nNajviše novih slučajeva i dalje se registruje u Velikoj Britaniji, a analizom podataka iz 22 zemlje Evropske unije više od polovine slučajeva dovodi se u vezu sa putovanjima u SAD i Meksiko, ali i Argentinu, Australiju, Brazil i Dominikansku Republiku.\nU saopštenju Instituta "Batut" navodi se da je ta analiza pokazala da više od 70 odsto oblolelih čine deca i osobe mlađe od 30 godina.


Austrija: Tabla sa imenom Diane Budisavljević postavljena na vrtić u Inzbruku – Televizija srpske dijaspore\nAustrija: Tabla sa imenom Diane Budisavljević postavljena na vrtić u Inzbruku\nGradske vlasti Inzbruka su, na gradski vrtić u naselju Rajhenau, postavile tablu sa imenom Diane Budisavljević, koja je iz sistema ustaških logora smrti Jasenovac, spasila desetine hiljada srpske djece, a rođena je i odrasla u porodici Obekser u centru Inzbruka, javio je crkveni Radio “Slovo ljubve”.\nO tome su ovaj radio izvijestili članovi Srpske pravoslavne omladine Inzbruka /SPOJI/, koji su naveli da je privremena tabla postavljena 23. februara, dok ne bude gotova prava spomen-ploča.\nVrtić koji je ponio ime Diane Budisavljević je do sada bio imenovan po nacističkom ljekaru Burghardu Brajtneru.\nOrganizacija SPOJI je pozdravila odluku gradskih vlasti iz novembra prošle godine da preimenuje ovaj vrtić, dok istovremeno ističe da je ulici, u kojoj se nalazi ovaj vrtić, ostavljen naziv Brajtnera, ali uz natpise koji ukazuju na njegovu nacističku prošlost i djela protiv čovječnosti.\nOva organizacija je u saopštenju pozdravila i pravilno ispisano ime i prezime austrijske humanitarke Diane Budisavljević, sa crticom iznad slova “ć”.\nRadio “Slovo ljubve” podsjeća na borbu Srpske pravoslavne omladine Inzbruka, da se na rodnoj kući Diane Budisavljević u ovom gradu postavi spomen-ploča, koja će svima koji posjete ovaj grad jasno predočiti u čemu se sastojao podvig ove žene.\naustrijaDiane Budisavljevićna vrtićpostavljenasa imenomtablau Inzbruku\nAustrija: Dva umerena zemljotresa tokom noći\nAustrija – Kurc: “Sputnjik V” u upotrebi, nakon odobrenja EMA-e\nAustrija: Strah od trećeg talasa nezaposlenosti u Beču!


Počela primena Opšte uredbe Evropske unije o zaštiti podataka (GDPR) | PARTNERS-SERBIA\nPreuzeto sa: @rianjohnson\nGDPR je usvojen kako bi se unapredila zaštita prava građana EU, naročito imajući u vidu nove poslovne modele u digitalnom okruženju, savremene rizike neodgovarajuće upotrebe podataka i intenzivni prekogranični promet podataka.\nUredba se prevashodno primenjuje u Evropskoj uniji. Međutim, i rukovaoci iz Srbije i drugih država izvan EU mogu biti obveznici GDPR. Potreba za usklađivanjem sa GDPR naročito je važna za kompanije iz Srbije kojima kompanije iz EU poveravaju podatke građana EU na obradu (obrađivači). Kompanije koje to ne učine značajno sebi umanjuju mogućnosti saradnje sa kompanijama iz EU, a u slučaju propusta u primeni pravila rizikuju visoke kazne.\nUredba se primenjuje i na kompanije iz Srbije ukoliko su njihove aktivnosti povezane sa nuđenjem robe ili usluga ljudima koji se nalaze u EU, bez obzira na to da li je ponuda povezana sa plaćanjem. Takođe,subjekti koji imaju sajtove putem kojih nude robu ili usluge u EU valutama, ili ih predstavljaju na EU jezicima, takođe će morati da primene nova pravila koja donosi GDPR.\nSrbija nespremna dočekuje početak primene GDPR. Važeći Zakon o zaštiti podataka o ličnosti značajno zaostaje za GDPR, dok je proces izrade novog Zakona u toku. To znači da je propuštena prilika da građani Srbije od danas uživaju zaštitu prava na isti način kao građani Evropske unije. Stoga pozivamo nadležne institucije da intenziviraju rad na usvajanju novog Zakona o zaštiti podataka o ličnosti, te da novi Zakon sadrži efikasne mehanizme zaštite (novih) prava građana Srbije, u skladu sa standardima utvrđenim GDPR.\nIzdvajamoMedijacijaPrivatnostVladavina pravaPartneri SrbijaVesti


MULJANJE U NAJAVI! Banke pristale da smanje otkup duga za (Galeniku) - Radio Košava\nMULJANJE U NAJAVI! Banke pristale da smanje otkup duga za (Galeniku)\nKompanija koja bude želela da kupi farmaceutsku kuću "Galenika" moraće bankama na ime kredita od 71,7 miliona evra da plati SAMO (25 miliona evra) čime bi otkupila dug uz diskont, saopštilo je "Ministarstvo privrede Srbije".\nU tom "Ministarstvu" su agenciji "Beta" rekli da investitora zainteresovanih za kupovinu "Galenike" ima, ali da ne mogu da saopšte njihova imena jer su to oni tražili.\nNezvanično se saznaje da je među zainteresovanim kupcima britansko - ruski konzorcijum "Frontijer - Petrovaks" koji je zbog duga "Galenike" bankama odustao na prošlom tenderu, firma "Sinofarm" iz Srbije, "Hemofarm" kao deo nemačke "Štada grupe" i brazilski "EMS".\nSa bankama poveriocima "Galenike", kako su rekli u "Ministarstvu", obavljen je "niz kompleksnih razgovora i utvrđeno je da postoji njihova načelna saglasnost da se ukupan iznos duga otkupi jednokratnom isplatom iznosa od SAMO 25 miliona evra" i da to plati kupac fabrike.\n"Otkup je uslovljen sprovođenjem postupka privatizacije u kratkom vremenskom periodu", rekli su u "Ministarstvu".\nDodaje se da je kao podršku tom postupku Vlada Srbije preporučila državnim poveriocima da zaustave naplatu potraživanja, kao i da povuku sredstva obezbeđenja koja dospevaju na naplatu prema "Galenici" i njenim zavisnim društvima, do postizanja konačnog dogovora, a najkasnije do 30. septembra 2017.\nRaspisivanje javnog poziva za privatizaciju "Galenike" planirano je, kako tvrde u ministarstvu, za početak septembra.\n"U ovom trenutku definišemo uslove privatizacije, kojima bi se budući kupac obavezao da održi kontinuitet proizvodnje, realizuje investicioni program i održi optimalan nivo zaposlenosti", kažu u "ministarstvu".\n"Vlada Srbije" je 11. jula 2017. godine donela zaključak da se privatizacija "Galenike" sprovede modelom prodaje kapitala, kojoj bi prethodila konverzija duga "Galenike" u kapital.\nSednica "Skupštine Galenike", na kojoj će se odlučivati o sprovođenju postupka konverzije potraživanja "Srbijagasa" i "Uprave za javni dug", trebalo bi da se održi narednih dana.\nU slučaju uspešne privatizacije "Galenike", kako ističe "Ministarstvo privrede", država bi otpisala preostali deo svojih dospelih obaveza prema tom preduzeću.\nPotencijalni investitori procenuju da bi optimalan broj zaposlenih u "Galenici" bio od 700 do 900, a sada ih je 1.400, pa je u toku anonimna probna anketa o tome ko želi da uz otpremnine napusti tu farmaceutsku kuću i izjašnjavanje će trajati do 18. avgusta.\n"U okviru socijalnog programa radnicima bi se ponudilo ukupno 400 evra po godini staža po sledećem modelu - 200 evra bi finansirala država, a preostali iznos bi finansirao kupac fabrike", naveli su u "Ministarstvu privrede".\nPredsednik sindikata "Nezavisnost" u "Galenici" Zoran Pantelić rekao je da je "Vlada Srbije" predložila da budući kupac na 200 evra otpremnine koju bi isplatila država doplati još 100 evra, a sindikat je tražio još 100 evra, ukupno 400 evra.\n"Sindikat je zahtevao da novi vlasnik plati 200 evra i posle toga nas predstavnici Ministarstva privrede nisu kontaktirali", rekao je Pantelić.\nSindikat će, kako je rekao, maksimalno štititi prava radnika, a većina ih je za ostanak u fabrici jer "ma koliko bila velika otpremnina nije dovoljna da se započne neki posao".\nPokušaj privatizacije "Galenike" je propao početkom ove godine, pošto sa potencijalnim strateškim partnerom, rusko - britanskim konzorcijumom "Frontier - Petrovax", nije postignut dogovor o preuzimanju dugovanja koje ta farmaceutska kompanija ima prema komercijalnim bankama.\nSRBISTAN - MALA KOLUMBIJA! Da li je žandarm Vučković vođa navijača Partizana\n"Policijski sindikat Srbije" (PSS) zatražio je od "Ministarstva unutrašnjih poslova" informacije o tome da li je pripadnik "Žandarmerije" Nenad Vučković vođa navijača "Partizana" i da li su ispitivane njegove veze ...\nBRUKA I SRAMOTA! EPS u Čačku isključio struju ratnom vojnom invalidu\n"Elektrodistribucija Čačak" isključila je struju ratnom vojnom invalidu sa "Košara" Dejanu Petkoviću, iako su mu 3. jula dali rok od 30 dana da izmiri dug.Petković ne spori dug od 27.000 ...\nGLASALI STE, SAD UŽIVAJTE! Ponoćni Moler\nZavrši se, konačno, i ovo "Svetsko prvenstvo" u fudbalu.Čini se, nikada turbulentnije u Srba.Dakako da to nije samo zbog fudbala, već zbog frustracija koje kada zaposednu neko biće, nema tog ...


Podrška porodici – podrška deci - Mreža organizacija za decu Srbije\nRaznovrsne usluge za podršku porodici i deci su nepravedno zapostavljene u dosadašnjem toku reforme socijalne zaštite. Veoma je značajno da ove usluge u daljem razvoju postanu prioritet, da bi se obezbedila dalja podrška deinstitucionalizaciji i pravu deteta na život u porodici.\nMreža organizacija za decu Srbije – MODS izražava zadovoljstvo što je na održanom skupu ministarstvo potvrdilo da će sprovoditi politiku koja osigurava podršku roditeljima da ispunjavaju svoje odgovornosti prema deci i koja je usmerena na prevenciju izdvajanja dece iz porodice preko odgovarajuće finansijske podrške i usluga usmerenih na jačanje kapaciteta porodice. S tim u vezi, postoje očekivanja da se konzistentno sprovodi politika koja ima za cilj sprovođenje mera koje obezbeđuju uslove za razvoj dece u porodičnom okruženju i skraćivanje perioda trajanja mera privremenog zbrinjavanja koje ne omogućuju deci optimalne uslove za razvoj (naročito kod male dece zbog brzih razvojnih promena koje doživljavaju).\nDosadašnja iskustva iz pilotiranja usluga za podršku porodici su pokazala delotvornost i neophodnost ovih usluga i perspektive i potrebe njihovog daljeg razvoja. Prva iskustva u razvoju usluge porodični saradnik i usluge podrška porodici, kao i iskustva primene modela porodične konferencije govore da porodice veoma rado prihvataju i dobro odgovaraju na ove usluge, te da je potrebno obezbediti uslove za dalji razvoj ovih i srodnih usluga.\nS tim u vezi definisane su sledeće preporuke:\n1. S obzirom na to da je u toku proces definisanja izmena Zakona o socijalnoj zaštiti, potrebno je da on bude transparentan i participativan, odnosno da stručna javnost, eksperti, predstavnici državnih i nevladinih organizacija koji se bave socijalnom zaštitom, budu konsultovani i uključeni u definisanje najboljih rešenja, a opšta javnost informisana o ovom procesu.\n2. Usluge za podršku porodici treba da imaju prioritet u daljim reformskim naporima. Ove usluge mogu biti prepoznate kao prioritetne ukoliko se:\npodstaknu i podrže aktivnosti lokalnih samouprava na umrežavanju sistema zdravstva, obrazovanja, socijalne zaštite, na uključivanju organizacija civilnog društva (pomoću nacionalnih i lokalnih protokola o međusektorskoj saradnji u integrisanom nastupu prema pododici), i\njasnim opredeljenjem za podršku uslugama za porodicu koje direktno sprečavaju smeštaj dece u institucije sa nacionalnog nivoa.\n3. Potrebno je razviti spektar usluga za podršku porodici, od onih koje su preventivnog karaktera do onih koje obezbeđuju intenzivnu podršku i opstanak porodicama sa kompleksnim potrebama i problemima.\n4. Shodno Konvenciji o pravima deteta UN i Smernicama UN za alternativno staranje o deci, podrška roditeljskoj i biološkoj porodici za staranje o deci je prepoznata kao obaveza države i osnovni uslov za sprečavanje izmeštanja dece iz bioloških porodica. Stoga je potrebno da Republika Srbija obezbedi stabilna finansijska sredstva i druge resurse za održivo obezbeđenje usluga za porodice kod kojih postoji visok rizik od izdvajanja dece, odnosno kod porodica kojima je potrebna podrška za ponovno ujedinjenje i povratak deteta nakon alternativnog staranja. Potrebno je obezbediti zakonski osnov za finansiranje ovih usluga iz budžeta Republike Srbije.\nNa taj način bi se sprečilo izdvajanje jednog broja dece iz roditeljskih porodica, istinski osiguralo pravo deteta na život u (sopstvenoj) porodici, a i ušteda znatnih sredstava koje država opredeljuje za decu na alternativnom staranju. Značano je obezbediti da ne dođe do gubljenja budžetskih sredstava koja su opredeljena za zaštitu dece, da se sredstava koja se „uštede“ u procesu deinstitucionalizacije ne ,,prelivaju“ na druge korisnike, već da se postojeća budžetska sredstva usmeravaju na podršku za život dece u biološkoj porodici.\n5. Zakon o socijalnoj zaštiti prepoznaje ove usluge u grupi savetodavno-terapijskih i socio-edukativnih usluga: intenzivne usluge podrške porodici koja je u krizi; podrška porodici koja se stara o svom detetu sa smetnjama u razvoju; kao i usluge održavanja porodičnih odnosa i ponovnog spajanja porodice. Međutim, kako nije usvojen pravilnik o standardima za ovu grupu usluga, njihov razvoj je ostavljen na margini, onemogućeno je licenciranje pružalaca usluga i profesionalaca koji se bave ovim uslugama. Ovo se odnosi i na druge pravilnike (porodični smeštaj itd.) i procedure (postupak tendera za pružanje usluga socijalne zaštite, namenski transferi) bez čijeg postojanja je onemogućena puna i dosledna primena Zakona o socijalnoj zaštiti, decentralizacija i sprovođenje u praksi principa pluralizma pružaoca usluga.\n6. Potrebno je standardizovati usluge podrške porodici, koristeći i iskustva i pouke iz pilotiranja ovih usluga i iskustva domaće i uporedne prakse. Ove usluge je moguće standardizovati u okviru pravilnika o savetodavno-terapijskim i socio-edukativnim uslugama, ili u okviru tekućih izmena ZSZ uvesti novu grupu usluga. Oba rešenja imaju svoje prednosti i nedostatke, ali svakako obezbeđuju bolje usluge deci i porodicama nego sadašnje neregulisano stanje. Usluge za porodicu sa višestrukim i kompleksim problemima, zahtevaju obučene, podržane i supervizirane stručnjake, stoga je neophodno da ove usluge budu standardizovane, a pružaoci usluga i stručni radnici licencirani i različitim mehanizmima kontrole kvaliteta podržani za njihovo pružanje.\n7. Informacije o svim uslugama za porodicu, i to ne samo onih usluga koje pripadaju domenu socijalne zaštite, nego i komplementarnih usluga iz drugih sistema (zdravlje, obrazovanje, policija, pravosuđe…) treba da budu lako dostupne i na nekoj internet platformi (veb portal), što bi uz vidljivost, informisanje i mogućnost izbora, doprinelo i pluralitetu pružalaca usluga, u krajnjem ishodu, dobrobiti za korisnika.\n 30. marta 2015. u Palati Srbija u Beogradu održan okrugli sto „Podrška porodici – podrška deci/prevencija izdvajanja dece iz porodice“ koji su organizovali Mreža organizacija za decu Srbije – MODS, Fondacija SOS Dečija sela Srbija i Udruženje stručnjaka za podršku deci i porodici „FICE SRBIJA“ uz pokroviteljstvo Ministarstva za rad, zapošljavanje, boračka i socijalna pitanja i uz podršku UNICEF-a.\nDeinstitucionalizacija Konvencija o pravima deteta Socijalna davanja Usluge socijalne zaštite


DODIK: Republika Srpska je država a ne entitet, na to će morati svi da se naviknu ... | WebTribune\nHome IZBOR DODIK: Republika Srpska je država a ne entitet, na to će morati svi da se naviknu …\nRepublika Srpska po svim karakteristikama ima određenja države i tako treba i da se ponašamo, izjavio je danas predsednik RS Milorad Dodik, na predavanju o bezbednosnim izazovima, studentima Fakulteta bezbednosnih nauka u Banjaluci.\nKako prenosi RTRS, on je rekao da mnoge države, kao takve, egzistiraju, iako nemaju stolicu u Ujedinjenim nacijama, a to, kaže, može i RS.\nRepublika Srpska koncipirana je na bazi iskustava i organizacije američkog političkog sistema, u kojem postoji više od 50 država, istakao je Dodik.\n– Srbi moraju da napuste reč entitet i počnu da upotrebljavaju reč država. To moramo da uradimo zbog svoje svesti i kao odbrambeni mehanizam na ono što nam nameće propagadni deo sistema, istakao je Dodik.\nKršenje Dejtonskog sporazuma počelo je odmah nakon njegovog potpisivanja, ocenio je Dodik i poručio da već godinama traju ozbiljni napori da se što više oslabi RS.\nPrema njegovim rečima, jedan od najznačajnijih udara na bezbednost i snagu RS je ukidanje Vojske RS i stvaranje Oružanih snaga BiH.\nTo je nešto što je urađeno pod ozbiljnim pritiskom međunarodnih faktora, u vreme kada je bilo gotovo nemoguće tadašnjoj garnituri da se tome odupre, naglasio je Dodik.\nOn je poručio i da RS ne sprovodi secesiju, kao što tvrde pojedini evropski zvaničnici.\nOna treba da jača svoju samostalnost, ali se to nikada neće dogoditi nasilno, poručio je Dodik.\nRepublika Srpska je danas institucionalno najsređenija i najkompaktnija u BiH, jedina ima kapacitet održivosti imože sama da funkcioniše, poručio je Dodik.\nOn je rekao da se Srpska mora boriti za svoj politički status i prava, ali da to ne bude razlog da neko prema njoj zloupotrebi silu međunarodnog faktora.


Rasina će opet piti čistu vodu – BALKAN TV NOVI SAD\nHomeEkonomijaRasina će opet piti čistu vodu\n21/06/2018Redakcija BALKAN TVEkonomija, Za slajder0\nU Kruševcu će biti završena detaljna rekonstrukcija regionalnog vodovoda. Ugradnja opreme za merenje hlora, temperature, pritiska i mutnoće vode.\nKompletan projekat modernizacije Regionalnog sistema vodosnabdevanja, započet 2008. godine, trebalo bi da se dovrši do kraja oktobra, potvrđeno je „Novostima“ u JKP Vodovod Kruševac, gde su u proteklih nekoliko godina zamah uzele kapitalne investicije koje će na duži rok obezbediti stabilno snabdevanje zdravom pijaćom vodom.\nPlanskim isključenjem grada sa mreže 16. i 17. juna, kada je u upotrebu puštena tehnička voda čije korišćenje je još uvek na snazi do zvaničnog saopštenja Zavoda za javno zdravlje, krenulo se sa poslednjom fazom ambicioznog programa – formiranje daljinskog upravljanja i nadzora nad celokupnim magistralnim cevovodom.\nRadi se od postrojenja za preradu vode u Majdevu do merno-regulacionog bloka u Lipovcu, a nastavlja do rezervoara, te mernih blokova u opštinama Ćićevac i Varvarin. Ugradnja opreme za kontrolisanje količine hlora, merenje temperature, pritiska, mutnoće, povezivanje svih tih elemenata u sistem, samo je deo onoga što se dešava ovih dana na terenu. U Lipovcu će biti komandni centar.\n– Iskoristili smo priliku i zamenili dva vrlo bitna ventila, među njima i onaj koji je pre tri godine doživeo havariju, a izvršili smo i kompletno ispiranje magistralnog cevovoda od Majdeva do ispusta u Lipovcu, u dužini od oko 14 kilometara, što je bitna stavka kod održavanja kvaliteta vode – predočava, za „Novosti“, Vladimir Milosavljević, direktor JKP Vodovod Kruševac. Dodajući da je nadležno Ministarstvo poljoprivrede, šumarstva i vodoprivrede izdvojilo 25 miliona dinara za aktuelno gradilište.\nizvor: novosti.rs/S. BABOVIĆ\nTresu se berze: Pronađena bogata nalazišta zlata i srebra na BALKANU


Unapređenje poslovanja preduzeća - Glas Podrinja\nRazvojni program EU PRO održao info sesiju u Šapcu\nU organizaciji Razvojnog programa EU PRO, održana je u hotelu „Sloboda“ protekle sedmice info sesija sa ciljem da zainteresovanim organizacijama za podršku poslovanju predstavi javni poziv za projekte. On treba da doprinese konkurentnosti i održivosti poslovanja malih i srednjih preduzeća i preduzetnika u regionu Šumadije, Zapadne Srbije, Istočne Srbije i Južne Srbije.\nPrema rečima Milice Korać, saradnice u sektoru za mala i srednja preduzeća poziv pod sloganom „Unapredi poslovanje preduzeća“ namenjen je pre svega regionalnim razvojnim agencijama, biznis inkubatorima, klasterima, udruženjima, istraživakim centrima i visoko - naučnim tehnološkim ustanovama.\n- Iako poziv sprovode organizacije za podršku poslovanju, on je praktično usmeren na mala i srednja preduzeća. Cilj je da se unapredi konkurentnost, olakša izlazak na strana tržišta, da se unaprede standardi kojima preduzeća posluju i da im se omogući odlazak na sajmove i nova tržišta. Bogat sadržaj može pre svega da biti relevantan za mala i srednja preduzeća, istakla je Milica Korać i dodala da je organizovano ukupno 7 info sesija koje su osim u Šapcu, održane u Nišu i na Srebrnom jezeru.\n- Zamolila bih ovom prilikom sve zainteresovane da pogledaju EU PRO stranicu gde se mogu registrovati i naći sve potrebne informacije, dodaje Milica Korać.\nEvropska unija će putem poziva „Unapredi poslovanje preduzeća“ sa ukupno 600.000 evra podržati sve projekte koji će pomoći da preduzetnici, mikro, mala i srednja preduzeća unaprede proizvodne preocese i kvalitet proizvoda i usluga, kao i da uvedu relevantne standarde i sprovedu aktivosti usmerene ka širenju na nova tržišta.


RTCG - Radio Televizija Crne Gore - Nacionalni javni servis :: Politika :: Novi oglas za izbor članova Savjeta ASK-a\nRASPISAN DANAS 20. 06. 2019. 13:07 >> 13:06 0\nOdbor za antikorupciju Skupštine Crne Gore raspisao je danas ponovljeni javni Konkurs za izbor pet članova Savjeta Agencije za srečavanje korupcije (ASK).\nNa prvi konkurs prijavilo se 12 kandidata ali je sve uslove ispunio samo načelnik Odsjeka za integritet i lobiranje u ASK-u Mladen Tomović.\nSporan je bio uslov prema Zakonu o državnim službenicima i namještenicima da kandidati moraju imati položen državni ispit, na kojem je Komisija za izbor članova Savjeta insistirala, a koji nije tražen tokom izbora prethodnog saziva.\nU Konkursu se navodi da za člana Savjeta može biti izabrana osoba koja pored opštih uslova za rad u državnim organima visoko obrazovanje, sedmi nivo, deset godina radnog iskustva od čega najmanje pet godina u poslovim iz oblasti borbe protiv korupcije ili zaštite ljudskih prava.\nNavodi se da kandidat mora imati najmanje tri mišljenja o stručnim i radnim kvalitetima od privrednog društva, drugog pravnog lica ili preduzetnika kod kojeg radi ili je radio, odnosno sa kojim je ostvario poslovnu saradnju.\nObjašnjeno je da za člana Savjeta ne može biti izabrano lice koje je u poslednjih deset godina obavljalo ili obavlja funkciju poslanika ili odbornika, funkciju člana Vlade Crne Gore.\nNe možebiti izabrana ni osoba koja obavlja funkciju u političkoj partiji, predsjednik partije, član predsjedništva, njihovi zamjenici, član izvršnog i glavnog odbora i drugi funkcioner u političkoj.\nJavni konkurs će biti objavljen u štampanom mediju „DAN“, kao i na internet stranici Skupštine Crne Gore.\nRok za podnošenje prijave je 15 (petnaest) dana od dana objavljivanja javnog konkursa.\nNeblagovremene ili nepotpune prijave i prijave uz koje nijesu priloženi svi potrebni dokazi, neće biti razmatrani.\nOdbor za antikorupciju ASK CG\n"EK objektivno sagledala pozitivne aspekte ASK-a"\nRadonjić nije došao na saslušanje


Lidl donirao šest tona hrane za najugroženije\nTrgovački lanac Lidl i njegovi potrošači priključili se humanitarnoj kampanji Koalicije za dobročinstvo "Spasimo hranu, spasimo humanost" i zajednički donirali više od 6 tona hrane\nGomex u akciji "Slatko druženje za NURDOR"\nSvetski dan deteta obeleževa se 20. novembra i tim povodom biće organizovana humanitarna akcija "Slatko druženje za NURDOR" kojoj se priključila i kompanija Gomex.\nLidl i umetnik Andrej Josifovski Pijanista u borbi protiv klimatskih promena\nPovodom Svetskog dana klimatskih promena, kompanija Lidl Srbija je sa umetnikom Andrejem Josifovskim, poznatijim pod imenom „Pijanista“, predstavila instalaciju „ŽIVOT U KESI“, gde je krošnja jednog javora u Beogradu privremeno uvijena zastorom spojenih plastičnih kesa.\nPerSu marketi doniraju ogrev za 100 najugroženijih porodica\nTrgovački lanac PerSu započeo je podelu ogreva za 100 ugroženih porodica\nGomex podrška za prvi okrugli sto o cističnoj fibrozi\nTrgovački lanac Gomex podržaće prvi okrugli sto u Srbiji o cističnoj fibrozi koji se održava 4. novembra, od 10h, u Medija centru u Beogradu.\nKupovinom Mer i Somat proizvoda pomoć za SOS Dečija sela Srbija\nKompanija Henkel pokrenula je akciju za podršku organizaciji SOS Dečija sela Srbija, pod sloganom "Uživajte zajedno i podelite obrok".\nGrand pokrenuo kampanju "Hajde da imamo vremena za pregled"\nGrand kafa i Institut za javno zdravlje Srbije "Dr Milan Jovanović Batut" pokrenuli su javnu kampanju u cilju edukacije žena o važnosti preventivnih pregleda i brige o zdravlju


NIKOLIĆ: Srbija ide sigurnim koracima ka EU\nNIKOLIĆ: Srbija ide sigurnim koracima ka EU\nPredsednik Srbije Tomislav Nikolić istakao da Srbija čvrsto stoji na evropskom putu i da je to jedina opcija koja vodi napretku i boljem životu svih građana.\n“Razgovori Beograda i Prištine u Briselu protiču dobro, iako Albanci pokušavaju da ih opstruišu“, rekao je predsednik Nikolić.\nNikolić je, kako je prenela Služba za saradnju sa medijima, dodao da je Beograd ranije bio primoravan da čini stvari koje su bile loše, ali da to danas više nije slučaj.\n„Priprema izbora na Kosovu i Metohiji, iako opterećena velikim problemima za sada protiče bez velikih problema“, rekao je predsednik Nikolić i dodao da jučerašnje ubistvo pripadnika Euleksa treba najhitnije rasvetliti, navodi se u saopštenju.\nNikolić je posebno podvukao odlične odnose koje Srbija ima u regionu i najavio predstojeću posetu predsednika Hrvatske Ive Josipovića, istakavši da je imao prijateljske susrete sa predsednicima svih zemalja regiona.\n“Postigli smo istorijsko pomirenje sa Mađarskom, sa Bugarskom su bilateralni odnosi na uzlaznoj putanji, odnosi sa Grčkom i Makedonijom su veoma dobri, kao i većinom naših suseda. Srbija je vratila nekadašnji ugled i kredibilitet u međunarodnim okvirima“, istakao je predsednik Srbije.\nLajčak je istakao da se oseća entuzijazam za otpočinjanje pregovora sa EU i istakao zadovoljstvo izborom pregovarača u tom pregovoru.\nOdluke koje je državni vrh doneo su bile hrabre i na dobrobit Srbije, rekao je Lajčak dodavši da je veoma važno da nakon izbora na Kosovu srpske institucije dobiju legitimitet i legalitet.\nTendencije da se Srbija dodatno uslovljava u otpočinjanju pregovora nemaju uporište u većini članica Evropske unije, podvukao je Lajčak.\nOn je istakao da Srbija ima snažnu podršku većine zemalja članica i da Evropska unija izlazi iz recesije biti prostora da se Srbija priključi tim pozitivnim trendovima, navedeno je u saopštenju.


Sport spaja Sve(t) – Sajam Sporta 2019\nGolf asocijacija Srbije proteklog vikenda od 22-24. novembra predstavila se na tradicionalnom Sajmu sporta u ...\nJuniori iz Golf kluba Beograd najbolji na Juniors Challenge 2019\nFinalni turniri u juniorskoj konkurenciji okupili su igrače iz Zrenjanina, Beograda i Niša u sve ...\n25. 11. 2019 Aktuelnosti, Članci, Vesti\nGolf asocijacija Srbije proteklog vikenda od 22-24. novembra predstavila se na tradicionalnom Sajmu sporta u Hali 1 Beogradskog sajma.\nPod sloganom “Sport spaja sve(t)” u organizaciji Sportskog Saveza Srbije pod pokroviteljstvom Ministarstva omladine i sporta na Sajmu su se i ove godine okupili predstavnici nacionalnih granskih i teritorijalnih sportskih saveza, krovne sportske institucije – Ministarstvo omladine i sporta, Sportski savez Srbije, Olimpijski komitet Srbije, Zavod za sport i medicinu sporta Republike Srbije, Antidoping agencija Republike Srbije, Paraolimpijski komitet Srbije,Sekretarijat za omladinu i sport grada Beograda, kao i Olimpijci, treneri reprezentacija Srbije i brojni reprezentativci koji su uz druženje svim posetiocima otvorili sliku o sportu na najlepši način. Na svečanom otvaranju prisutne su pozdravili predsednik Sportskog Saveza Srbije, Davor Štefanek, Predsednik Olimpijskog komiteta Srbije Božidar Maljković, kao i ministar omladine i sporta, Vanja Udovičić koji otvorio ovu sportsku manifestaciju.\nGolf asocijacija Srbije u saradnji sa Golf klubovima Novi Sad, Beograd, Sava i Centar koji su bili gosti štanda predstavila je Golf ponudu u našoj zemlji – mogućnosti za trening juniora ali i odraslih, golf opremu, osnovne udarce, golf akademije i ostale programe koje Klubovi sprovode.\nŠtand Golf asocijacije Srbije krasile su slike ovogodišnjih Nacionalnih prvaka Srbije – Lare Todorović koja je osvojila dve titule u 2019-oj, Nacionalna Prvakinja i Juniorska Nacionalna Prvakinja Srbije, kao i Andrije Đorđevića, Juniorskog Nacionalnog Prvaka Srbije koji je zahvaljujući ovoj pobedi uspeo da se plasira na Svetsku Amatersku Golf Listu.\nSvi posetioci golf štanda uz pomoć trenera, reprezentativaca i predstavnika klubova upućivali su udarce u atraktivnu golf mrežu. Različita mini takmičenja svakog dana donela su simbolične golf nagrade.\nDrugog dana Sajma reprezentativke Srbije i osvajačice prve evropske zlatne medalje u ženskom golfu u Srbiji, Jefimija Đorđević, Jana Marinović i Lara Todorović izvele su demonstraciju udaraca i družile su se sa posetiocima Sajma i pomogle im da se i oni oprobaju u golf udarcima.Polaznici juniorskog programa Golf kluba Beograd i Golf kluba Centar takođe su pokazali svoje umeće.\nGolf klubovi podržali su veliku Instagram nagradnu igru Golf asocijacije Srbije tokom Sajma Sporta. Svi pratioci ove društvene mreže imali su priliku da se pridruže i osvoje atraktivne nagrade. Partija golfa za dve osobe na 18 rupa u Golf City Centru u Novom Sadu, Golf akademiju Golf kluba Beograd na Adi Ciganliji, i Golf akademiju za dve osobe u Golf klubu Centar u Žablju.\nPored predstavljanja sportova, u sklopu Sajma održani su različiti seminari i panel diskusije. Treneri su učestvovali na panel diskusiji i seminaru za trenere na kojoj je između ostalih primere iz trenerske prakse predstavio Slobodan Boba Kovač, selektor muške odbojkaške reprezentacije Srbije. Nacionalni godišnji seminar za usavršavanje sportskih stručnjaka u sportu u Republici Srbiji obuhvatio je akutelne teme saradnje lokalnih samouprava sa teritorijalnim sportskim savezima,sprovođenje javnih nabavki uz najavu novog Zakona o javnim nabavkama, kao i uvođenje softverske aplikacije u sistem organizacije međunarodnih turnira. Olimpijski komitet Srbije organizovao je završnu konferenciju Evropske nedelje sporta na kojoj su prisustvovali predstavnici Ministarstva omladine i sporta, Olimpijskog komiteta Srbije, partneri kao i predstavnici gradova učesnika ove manifestacije. Konferencija je predstavila sve događaje organizovane za vreme trajanja Evropske nedelje sporta. Golf asocijacija Srbije podržala je Sportski dan u organizaciji OKS u sklopu Evropske nedelje sporta održanog u septembru na Adi Ciganliji u Beogadu.\n25. 10. 2019 Aktuelnosti, Članci, Vesti\nFinalni turniri u juniorskoj konkurenciji okupili su igrače iz Zrenjanina, Beograda i Niša u sve tri kategorije, Mini, Midi i Juniors Challenge.\nU petak, 18. oktobra na terenu Golf kluba Beograd u organizaciji Golf asocijacije Srbije takmičarsku sezonu završili su juniori u konkurenciji Mini i Midi Kupa, kao i učesnici Juniors Challenge turnira kojima je ovo bila prilika za nove bodovoe u ukupnom plasmanu.\nNajmlađi igrači u Mini Kupu odigrali su turnir na četiri rupe, dok su igrači u Midi konkurenciji odigrali 6 rupa. Svojom upornošću i redovnim treniranjem jasno nam je da su među nama mlade nade golfa koje u narednim sezonama očekuje ulazak u višu takmičarsku konkurenciju.\nU Juniors Challenge konkurenciji najuspešniji bili su članovi Golf kluba Beograd koji su osvojili zlato u dve kategorije. Andrija Gracun u II i Nikola Ostojić u III kategoriji. Uz veliku neizvesnost pobednike III kategorije odlučili su poeni u završnom kolu. Drugo mesto pripalo je Nikoli Uzelcu iz Golf kluba Centar, dok je na trećem završio Marko Ostojić iz Golf kluba Beograd.\nPosebne nagrade pripale su najvednijem goflerima, a to su oni koji su u ovoj sezoni odigrali najveći broj turnira.\nOd 7 kola juniorskih turnira 5 igrača je učestvovalo na čak 6 turnira, a to su Aleksej Đukanović i Nikola Ostojić iz Beograda i Tamara Ivković i Luka Marković iz Zrenjanina.\nPobednici Srpske Amaterske lige 2019\n15. 10. 2019 Aktuelnosti, Članci, Vesti\nUz podršku i saradnju sa golf klubovima Beograd i Centar ove godine realizovano je pet kola Srpske amaterske lige, serije turnira koje našim najboljim igračima nudi mogućnost plasmana i sakupljanja bodova na svetskoj amaterskoj golf listi WAGR.\nU toku godine na ligi su učetvovali igrači iz Bugarske, Mađarske, Slovenije, Nemačke i Srbije. Sva kola u muškoj kategoriji našla su se na WAGR listi, dok su dame uspele da izbore plasmane kroz tri kola.\nViše od 60 igrača iz Srbije tokom pet kola sakupljalo je bodove u ukupnom plasmanu i borilo se za prvo mesto u svojoj kategoriji.\nU kategoriji di 16 godina trijumfovali su Lara Todorović i Nikola Bojanić. Zara Korać i Mia Aleksić zauzele su drugo i treće mesto, odnosno Vukašin Suturović i Momir Vicković u kategoriji dečaka. Zlatnu medalju u kategoriji dama do 21. godine osvojila je Jefimija Đorđević, dok je drugoplasirana Sara Sušić.\nU kategoriji muškaraca preko 35 godina sa ubedljivih 80 poena prvo mesto pripalo je Radomiru Beloševcu koji je u toku sezone ubeležio dve pobede, dva druga i jedno treće mesto.\nNa drugom mestu je Dalibor Đurđić, dok je treća pozicija pripala Borisu Damjanoviću.


Bosna i Hercegovina, 6. januar/siječanj 2021.\nNa Drini deponija\nOtpad koji se godinama odlaže na deponije uz obale Lima, Tare i Drine, zbog višeg vodostaja rijeka prethodnih se dana nataložio pred hidroelektranom "Višegrad".\nU Srebrenici, Doboju i Travniku još čekaju na rezultate lokalnih izbora održanih 15. novembra 2020. godine. Skoro dva mjeseca od održavanja lokalnih izbora u Bosni i Hercegovini, Centralna izborna komisija nije donijela odluku o potvrđivanju izbornih rezultata u ova tri grada.\nLokalni izbori u Mostaru održani su 20 decembra 2020. godine nakon čak 12 godina.\nDa li će BiH dobiti novog visokog predstavnika i šta su prepreke takvoj odluci\nFirma iz Laktaša još 2018. godine imala je sa stranim investitorom plan da pokrene uzgoj i preradu industrijske konoplje, u međuvremenu je broj takvih firmi porastao, ali posao još nisu počeli.


Početak sezone Opere u Srpskom narodnom pozorištu\nSezona u Srpskom narodnom pozorištu počinje koncertom za zdravstvene radnike\nKultura Autor:Srna24. avg. 202014:55 > 15:01\nOpera novosadskog Srpskog narodnog pozorišta otvoriće 160. jubilarnu sezonu u petak, 28. avgusta, kocertom "Priče koje pokreću", na kojem će više od 40 muzičara i devet solista Opere izvesti vanvremenska dela operskih klasika, najavljeno je iz ovog pozorišta.\nKoncert će biti održan na otvorenom, na platou ispred Srpskog narodnog pozorišta, sa početkom u 20.30 časova.\nNa istom mestu, ali 29. maja, Opera je koncertom završila 159. sezonu posle više od dva meseca rada „na distanci“ u vreme vanrednog stanja izavanog pandemijom koronavirusa.\nKoncert kojim se otvara sezona je organizovan, pre svega, za zdravstvene radnike iz cele Vojvodine, za koje su rezervisana mesta na samom platou ispred Srpskog narodnog pozorišta.\nMuzičari i solisti oživeće priče Bizeove „Karmen“ kroz čuvenu ariju toreadora, potom će publiku provesti kroz „Labudovo jezero“, sve do „Trubadura“ ili „Fausta“, koji je zasijao prošle operske sezone. Predviđeno je da koncert traje više od jedan čas, a publiku će voditi tri dirigenta i to Aleksandar Kojić, Ana Zorana Brajević i gost iz Argentine, Luiz Gorelik, koji je 2008. godine već dirigovao u Srpskom narodnom pozorištu.\nDirektor Opere Aleksandar Stankov rekao je da je pripremljen ambiciozan repertoar koji će u nešto više od sat vremena pokazati šta je Opera Srpskog narodnog pozorišta, ali i šta je čeka naredne sezone. Stankov je dodao da je ova godina ukazala Operi da mora biti inovativna.\n„Ova godina naučila nas je da moramo biti inovativni, te da se moramo prilagođavati vremenu i uslovima. Posebno da moramo sklapati partnerstva sa društveno odgovornim kompanijama koje će podržati kulturu i kada ceo svet stane“, istakao je Stankov i ukazao da će zbog toga biti neophodna i potpuna reorganizacija posla u Operi, kao i uslova izvođenja i proba.\nPrema njegovim rečima, Opera je u vanrednom stanju i tokom pandemije pokazala da kultura ne sme stati ni u kakvim okolnostima.\n„Sve što smo radili tokom vanrednog stanja i pandemije još jednom nam je pokazalo da kultura ne sme da stane i da ona mora pronaći put do publike i u najtežim uslovima“, poručio je Stankov.\nPoznata italijanska kancona „Bela ćao“, u izvođenju Opere Srpskog narodnog pozorišta, obišla je svet tokom pandemije koronavirusa.\nOpera Srpskog narodnog pozorišta je tokom vanrednog stanja čitav Novi Sad i njegove kvartove pretvarala u male pozornice, na oduševljenje publike na prozorima, terasama i ulicama.\nKoncertNovi SadSrpsko narodno pozorište


PRIVREMENO ZATVORENO 42 GRANIČNA PRELAZA – KRUŠEVAC.LINK\nOvde si trenutno: Home / DRUŠTVO / PRIVREMENO ZATVORENO 42 GRANIČNA PRELAZA\nPRIVREMENO ZATVORENO 42 GRANIČNA PRELAZA\nU cilju suzbijanja korana virusa međunarodni putni saobraćaj se preusmerava na glavne prelaze, saopštio je danas Auto-moto savez Srbije. Prema podacima MUP-a, privremeno su zatvorena 42 manja i povremena granična prelaza, od kojih je 24 za drumski saobraćaj.\nU uslužnim objektima koji se nalaze na tranzitnoj ruti kroz Srbiju i na auto-putevima, prema odluci Vlade, zaposleni moraju da budu obezbeđeni zaštitinim sredstvima zbog dolaženja u dodir sa tranzitnim putnicima.\nNa osnovu uvedenog vanrednog stanja, svi veći međunarodni granični prelazi su otvoreni. Granice Srbije zatvorene su za sve strane državljane, sa izuzetkom diplomata akreditovanih u Srbiji i stranaca sa boravišnom dozvolom.\nTag granični prelaz korona virus\nObjavljena Uredba o obavezama poslodavaca za vreme trajanja vanrednog stanja\nVIRUSOM KORONA ZARAŽENO JOŠ 7 OSOBA!


Privatizacija će biti gotova u mandatu ove Vlade - Do kraja 2016. otvaranje više od 20.000 radnih mesta - Edukaplus\nPrivatizacija će biti gotova u mandatu ove Vlade – Do kraja 2016. otvaranje više od 20.000 radnih mesta\nPrivatizacija će biti završena u mandatu ove vlade, a javna preduzeća će biti zdrava, stabilna u roku od dve do tri godine, izjavio je ministar privrede Goran Knežević. On je naveo da će javna preduzeća poput Resavice, Srbijagasa, biti profitabilna, i da je prošle godine u odnosu na 2014. već ostvaren napredak.\n– Ciljevi ministarstva su unapređenje poslovnog okruženja, završetak privatizacije, restrukturiranje javnih preduzeća, povećanje obima i veličine investicija koje dolaze u Srbiju i razvitak malih i srednjih preduzeća – navodi ministar i tvrdi da postoje konkretni planovi za njihovo ostvarenje.\nGovoreći o malim i srednjim preduzećima, rekao je da su svesni da u vezi sa njima ima nekoliko problema – a prvi je uraditi standardizaciju i kvalitet njihovih proizvoda.\n– Naučićemo ih kako, daćemo im alatke, edukovaćemo ih i daćemo im sredstva da se edukuju i pripreme marketinške akcije… Drugo je tržište. Moramo im naći tržište – kaže Knežević.\n– Mi kao država smo tu da budemo jedan dobar posrednik, da probamo s nekim garancijskim fondom, da probamo da sa manje rigidnim procedurama mala i srednja preduzeća priđu finansijskim sredstvima – dodaje.\n– Mi već u ovoj godini imamo potpisane ugovore za 133 mil EUR investicija u našoj zemlji, to je nekih 8.500 radnih mesta, a do kraja godine očekujemo još nekih 20.987 mesta po ugovorima odnosno po upitima stranih investitora koji su tražili da dođu u Srbiju – rekao je Knežević.\nGovoreći o tome koliko je država dala za subvencionisana radna mesta u 2015. godini, kaže da nema još tačan podatak, ali da je to negde oko 60 mil EUR.\nKnežević naglašava da Zakonom o ulaganjima, koji je izjednačio domaće i strane investitore, sve subvencije koje se daju investitorima, mogu da dobiju i domaći preduzetnici odnosno investitori. Navodi da sada postoje limiti i, kako naglašava, jasni kriterijumi za zapošljavanje, a da su opštine podeljene u pet zona, i da za svaku postoji formula.\n– Sada je to limitirano, od 3.000 EUR po radnom mestu u našim najrazvijenijim lokalnim samoupravama, do 7.000 EUR u nerazvijenim i devastiranim područjima – navodi ministar.\n– Vi imate lokalne samouprave koje imaju više od 70 i 80 parafiskalnih nameta na privrednika – navodi on i dodaje da će verovatno do kraja godine, zajedno sa Ministarstvom za lokalnu samoupravu, doneti zakon koji će parafiskalne namete svesti na normalnu meru.


Bosanci preuzeli njemačku firmu Car Trim i dodatno je razvili - Biznis Info\nPredstavnici Vanjskotrgovinske komore Bosne i Hercegovine, u okviru posjete i obilaska bh. kompanija iz sektora tekstila, odjeće, kože i obuće, u Žepču su posjetili kompaniju Prevent specials d.o.o. koja upošljava oko 250 radnika.\nTom prilikom sa direktorom kompanije razgovarano je o aktuelnom stanju u sektoru kože i tekstila, njihovom proizvodnom programu i kapacitetima, planovima, ali i izazovima sa kojima se svakodnevno suočavaju.\nGodine 2016. Prevent grupacija je kupila njemačku kompaniju Car Trim sa svim njihovim poslovnicama u Evropi, pa tako i u Žepču. Car trim Žepče se tada bavila proizvodnjom automotiva (presvlake za automobilska sjedišta) za VW grupaciju, i u tom periodu su brojali preko 1.000 uposlenih.\nMeđutim kasnijim poslovnim aktivnostima uslovljenim diversifikacijom portfolia kompletne Grupacije na svim lokacijama, pa tako i u Žepču, firma Prevent specials je u potpunosti smanjila automotiv program.\nTrenutno rade samo presvlake za rukohvate u automobilima za VW i Land Rover, ali je portfolio svojih klijenata povećala u drugim segmentima.\nOni danas proizvode presvlake za kancelarijske i „gejmerske“ stolice za njemačku firmu Interstuhl, putne kofere za italijanski kompaniju Bric’s, dječije ležaljke i sjedalice za njemačku kompaniju Hofbrucker, sjedalice i naslone za baštenski namještaj za jednog od najvećih proizvođače – holandsku kompaniju Keter, te presvlake za traktorska sjedala za kompaniju Gramer u čijem portfoliju je i poznati brand traktora John Deere.\nDobrom organizacijom, ali i poštivanjem sigurnosnih mjera uspjeli su prebroditi period koronavirusa u prošloj godini, tako da nije bilo većih problema sa infekcijama radnika, a u ovoj je već primjetan oporavak i čak su povećali broj uposlenih za oko 50 radnika.\nTokom posjete, predstavnik VTK BiH je također prezentirao usluge komore koje stoje na raspolaganju svim bh. privrednicima.


Srbiji za održiv rast nedostaju investicije\nBeta\t 9. februara 2016. 14:25\nEvropska banka za obnovu i razvoj (EBRD) je danas ukazala da je Srbija u prošloj godini postigla napredak i da joj je za nastavak finansijske konoslidacije i obezbedjivanje održivog rasta ključni problem nedostatak investicija.\n“Manjak investicija u Srbije je tri odsto bruto domaćeg proizvoda”, rekao je šef kancelarije EBRD u Srbiji Danijel Berg.\n“Fer, transparentno i predvidivo okruženje je najvažnije za privlačenje investitora”, kazao je Berg.\nOn je potvrdio da će EBRD nastaviti da finansijski podržava razvoj finansijskog sektora i privatnih kompanija u Srbiji, a biće i partner Vladi u sprovodjenju restrukturiranja javnih preduzeća i poboljšanju poslovne klime.\nKako je podsetio, EBRD je u prethodnih 15 godina u 15 projekata u Srbiji investirala 4,2 milijarde evra, od čega je najveći deo namenjen refinansiranju Elektroprivrede Srbije.\nPohvaljen je napredak Srbije u postizanju finansijske konoslidacije koja treba da bude nastavljena, a EBRD će podržati napore Vlade da se smanjuje zaduženost zemlje u stranoj valuti i rešavaju problematični krediti.\nGuverner Narodne banke Srbije (NBS) Jorgovanka Tabaković je istakla da je privredni rast Srbije u 2015. godini bio 0,8 odsto, mada su procene EBRD bile da će iznosi 0,5 odsto, a u 2016. godini se očekuje još veći rast.\nOcenila je da je važna izgradnja institucija u Srbiji i da se radi na njihovom kadrovskom jačaju i utvrdjivanju procedura koje neće zavisiti od pojedinaca koji ih spovode.\n“NBS će pružiti podršku poboljšanju poslovne klime u Srbiji čineći uslove poslovanja predvidivim i stabilnim i ponašajući se nepristrasno”, rekla je Tabaković.


NAGRADNI KONKURS ZA EDUKATORE IZ OBLASTI ZDRAVSTVENOG VASPITANJA „MOJ DOPRINOS ZDRAVLJU ZAJEDNICE“ U 2021. GODINI\nInstitut za javno zdravlje Vojvodine raspisao je nagradni konkurs za edukatore iz oblasti zdravstvenog vaspitanja pod nazivom „Moj doprinos zdravlju zajednice“ Konkurs podrazumeva da se kroz sažetak pokaže način na koji edukatori u Novom Sadu doprinose zdravlju različitih ciljnih grupa. Ideja konkursa je da se edukatori motivišu, ali i da se prikaže i valorizuje rad svih onih koji rade na unapređenju zdravlja, zdravstvene pismenosti, znanja i veština za zdravlje različitih populacionih grupa (deca, mladi, stari, žene, roditelji, osobe sa invaliditetom, različite marginalizovane grupe, itd.). Pored sažetka sa opisom zdravstveno-vaspitnog rada, potrebno je poslati i nekoliko fotografija koje ilustruju taj rad. Po isteku konkursa sledi dodela nagrada.\nROK: Konkurs je otvoren od 09. do 23. decembra 2021. godine.\nNAGRADE: Poklon vaučeri za knjižare i/ili prodavnice sa tehničkom opremom za kancelarije.


ODLUKA O OSTVARIVANjU FINANSIJSKE POMOĆI TRUDNICAMA I PORODILjAMA GRADA SMEDEREVA - 2017\nPočetna ODLUKA O OSTVARIVANjU FINANSIJSKE POMOĆI TRUDNICAMA I PORODILjAMA GRADA SMEDEREVA - 2017\nODLUKA O OSTVARIVANjU FINANSIJSKE POMOĆI TRUDNICAMA I PORODILjAMA GRADA SMEDEREVA - 2017\nNa osnovu člana 25. Odluke o radnim telima Skupštine grada Smedereva („Službeni list grada Smedereva", broj 3/2008), a u vezi sa Zaključkom Skupštine grada Smedereva, broj 020-55-1/2009-11 od 9. juna 2009. godine,\nKomisija za propise, na 9. sednici održanoj 23. novembra 2017. godine, utvrdila je\nODLUKE O OSTVARIVANjU FINANSIJSKE POMOĆI TRUDNICAMA\nI PORODILjAMA GRADA SMEDEREVA\n(„Službeni list grada Smedereva", broj 4/2014 i 9/2016)\nOvom Odlukom utvrđuje se pravo na ostvarivanje finansijske pomoći trudnicama i porodiljama grada Smedereva, kao poseban vid podsticaja rađanja dece.\nPravo na finansijsku pomoć ostvaruje trudnica ukoliko ona ili njen bračni ili vanbračni drug imaju prebivalište na teritoriji grada Smedereva najmanje godinu dana pre dana podnošenja zahteva, da je na dan podnošenja zahteva kod trudnice od strane nadležne zdravstvene ustanove utvrđen najmanje treći mesec graviditeta i da ukupan mesečni prihod po članu porodičnog domaćinstva ne prelazi cenzus predviđen ovom Odlukom.\nZa ostvarivanje prava na finansijsku pomoć trudnicama, mesečni prihod po članu porodičnog domaćinstva, umanjen za poreze i doprinose, ne može da iznosi više od 10.000,00 dinara.\nZahtev za ostvarivanje finansijske pomoći trudnicama podnosi se Odeljenju za javne službe Gradske uprave grada Smedereva, najkasnije do dana rođenja deteta.\nFinansijska pomoć trudnicama ostvaruje se na osnovu dokumentacije koju dostavlja podnosilac Zahteva i na osnovu dokumentacije pribavljene po službenoj dužnosti.\n1. Dokumentacija koju dostavlja podnosilac Zahteva:\n- Izveštaj lekara specijaliste o utvrđenom stepenu graviditeta (najmanje treći mesec);\n- Za podnosioca Zahteva i sve punoletne članove porodičnog domaćinstva lične karte radi utvrđivanja identiteta;\n- Za sve članove porodičnog domaćinstva koji ostvaruju prihode, dokaz o prihodima za period od tri meseca koja prethode mesecu podnošenja zahteva (penzija, plata i ostala mesečna novčana primanja)-uslov je da prihod po članu domaćinstva ne prelazi cenzus od 10.000,00 dinara mesečno;\n- Za punoletne nezaposlene članove porodičnog domaćinstva navesti u Zahtevu podatke da li su prijavljeni na evidenciji Nacionalne službe za zapošljavanje - Filijala Smederevo i navesti osnov zdravstvenog osiguranja za svakog člana domaćinstva (punoletnih i maloletnih lica);\n- Ukoliko podnosilac Zahteva ne živi u bračnoj ili vanbračnoj zajednici dužan je da o tome dostavi overenu Izjavu dva svedoka i ličnu Izjavu datu pod materijalnom i krivičnom odgovornošću.\n2. Dokumentacija koja se pribavlja po službenoj dužnosti:\n- Uverenja Policijske uprave u Smederevu o prebivalištu, za podnosioca Zahteva i bračnog, odnosno vanbračnog supruga;\n- Uverenja Nacionalne službe za zapošljavanje - Filijala Smederevo (NSZ) za punoletne nezaposlene članove porodičnog domaćinstva, ukoliko je u Zahtevu navedeno da su prijavljeni na evidenciji NSZ;\n- Podatke o osnovu zdravstvenog osiguranja od Republičkog fonda za zdravstveno osiguranje-Filijala Smederevo( RFZO- Smederevo), za sve članove porodičnog domaćinstva.\nUkoliko podnosilac Zahteva želi da prikupi potrebnu dokumentaciju za ostvarivanje prava na finansijsku pomoć trudnicama, o tome potpisuje Izjavu i prilaže neophodnu dokumentaciju.\nNa osnovu podnetog zahteva i priložene dokumentacije, za ostvarivanje prava na finansijsku pomoć trudnicama, Rešenje donosi Odeljenje za javne službe Gradske uprave grada Smedereva.\nO žalbi na prvostepeno Rešenje, u drugom stepenu odlučuje Gradsko veće grada Smedereva.\nFinansijska pomoć trudnicama grada Smedereva isplaćuje se jednokratno u iznosu od 25.000,00 dinara, uplatom putem uputnice preko JP „Pošta Srbije", na kućne adrese, preko Odeljenja za javne službe Gradske uprave grada Smedereva.\nPravo na finansijsku pomoć ostvaruje porodilja za svako novorođeno dete, pod uslovom da porodilja na dan rođenja deteta ima prebivalište na teritoriji grada Smedereva.\nPravo na ostvarivanje finansijske pomoći porodilje ostvaruju na osnovu podataka kojima raspolaže Odeljenje za opštu upravu i mesne zajednice koje Odeljenju za javne službe Gradske uprave grada Smedereva po službenoj dužnosti dostavlja dnevni spisak novorođene dece sa izvodima iz matične knjige rođenih i kopiju lične karte porodilje (čitač elektronske lične karte).\nUkoliko se majka porodila van teritorije grada Smedereva, ista podnosi zahtev za ostvarivanje prava na finansijsku pomoć najkasnije do navršenih godinu dana života deteta, uz koji prilaže Izvod iz matične knjige rođenih za novorođeno dete, otpusne liste za majku i dete nadležne zdravstvene ustanove gde se porodila kao i kopiju lične karte porodilje (čitač elektronske lične karte).\nU slučaju da se u trenutku ostvarivanja ovog prava utvrdi da porodilja nije živa, da je napustila dete, da je lišena poslovne sposobnosti, ili je iz drugih opravdanih razloga sprečena da se neposredno brine o detetu, pravo na finansijsku pomoć, umesto nje, može da ostvari otac ili lice koje se po pozitivnim zakonskim propisima brine o detetu, pri čemu se pored dokumentacije iz stava 2. ovog člana, dostavlja i dokumentacija nadležne institucije, kojom se potvrđuje neposredno staranje o detetu.\nFinansijska pomoć porodiljama grada Smedereva iz člana 7. ove Odluke isplaćuje se jednokratno u iznosu od 15.000,00 dinara, putem uputnice uplatom preko JP „Pošta Srbije", na kućne adrese, preko Odeljenja za javne službe Gradske uprave grada Smedereva.\nZa istovremeno rođeno dvoje, troje i više dece odjednom određuje se iznos od 100.000,00 dinara putem uputnice uplatom preko JP „Pošta Srbije", majci na kućnu adresu, preko Odeljenja za javne službe Gradske uprave grada Smedereva, s tim što porodilja ne ostvaruje pravo predviđeno članom 8. ove Odluke.\nFinansijska pomoć za porodilje iz članova 7., 8. i 9. ove Odluke ostvaruje se jednokratno Zaključkom gradonačelnika grada Smedereva preko Odeljenja za javne službe Gradske uprave grada Smedereva isplatom na kućnu adresu.\nSredstva za ostvarivanje prava koja su predviđena ovom Odlukom obezbeđuju se u budžetu grada Smedereva.\nPredmeti ostvarivanja prava na finansijsku pomoć trudnicama i porodiljama grada Smedereva, koji su započeti do dana stupanja na snagu ove Odluke, rešavaće se po Odluci o ostvarivanju finansijske pomoći trudnicama i porodiljama grada Smedereva („Službeni list grada Smedereva", broj 13/2012) i po Odluci o posebnom roditeljskom dodatku („Službeni list grada Smedereva", broj 3/2014-prečišćen tekst).\nStupanjem na snagu ove Odluke prestaje da važi Odluka o ostvarivanju finansijske pomoći trudnicama i porodiljama grada Smedereva („Službeni list grada Smedereva", broj 13/2012) i Odluka o posebnom roditeljskom dodatku („Službeni list grada Smedereva", broj 3/2014-prečišćen tekst).\nPrečišćen tekst Odluke o ostvarivanju finansijske pomoći trudnicama i porodiljama grada Smedereva objaviti u „Službenom listu grada Smedereva".\nU Smederevu, 23. novembra 2017. godine\nmr Radmilo Grujić


Kako kanabigerol (CBG) može da pomogne u borbi protiv simptoma Hantingtonove bolesti – Irka\nHantingtonova bolest je genetičko oboljenje koje se nasleđuje. Ako dete nasledi mutirani HTT gen od svojih roditelja, ono će na kraju i da dobije Hantingtonovu bolest u nekom momentu svoga života. Trenutno ne postoji tretman koji bi zaustavio bolest ili preokrenuo njeno napredovanje, a lekovi koji se koriste za ublažavanje simptoma imaju mnogobrojne neželjene efekte, od stalnog zamora do uznemirenosti.\nNajbolji metod lečenje bi bio onaj koji bi direktno ciljalo nenormalne gene. Zanimljivo je da jedinjenje iz kanabisa može da ima baš takvu sposobnost.\nKako se kanabigerol (CBG) bori protiv Hantingtonove bolesti?\nVećina istraživanja o kanabisu je posvećena tetrahidrokanabinolu (THC) i kanabidolu (CBD), ali postoje desetine drugih kanabinoida koji takođe poseduju jedinstven medicinski potencijal. Kanabigerol (CBG) je jedan od manje poznatih molekula sa veoma značajnim potencijalom. Svi ostali kanabinoidi potiču iz kanabigerola, tako da ima smisla što ovaj kanabinoid poseduje dalekosežne zdravstvene benefite.\nIstraživanje iz 2015. godine, koje je sproveo Neurotherapeutics, je osvetlilo nekoliko mehanizama kojima kanabigerol može da pomogne pri tretiranju simptoma Hantingtonove bolesti. Istraživači su koristili dva različita in vivo modela Hantingtonove bolesti da bi najsveobuhvatnije ustanovili benefite kanabigerola.\nU prvom modelu, miševima je davan 3-nitropropionat, toksin koji izaziva simptome slične Hantingtonovoj bolesti. Kanabigerol je parirao nizu efekata koje ovaj toksin izaziva, putem umanjenja pro inflamatornih markera i reaktivne mikroglioze (oblika neuro zapaljenja). CBG takođe obnavlja antioksidantnu odbranu koja je bila oštečena davanjem 3-nitropropionata, i konačno štiti neurone i popravlja motoričke funkcije.\nU drugom modelu, istraživači su koristili miševe sa R6/2 transgenima, koji su na taj način modifikovani da prikazuju simptome Hantingtonove bolesti, da bi se ispitivali efekti kanbigerola. Poboljšanje motoričkih funkcija nije bilo ubedljivo kao kod miševa kojima je davan 3-nitropropionat, ali je i dalje bilo značajno.\nNajzanimljivije je da je kanbigerol pokazao značajno dejstvo na barem sedam gena koji su povezani sa Hantingtonovom bolešću. Ovaj kanabinoid je bio sposoban da delimično normalizuje izražaj gena, koji je bio umanjen kod R6/2 miševa. Takođe je umanjio gomilanje mutiranog Hantingtonovog proteina, koji je najverovatnije odgovoran za većinu simptoma kod Hantingtonove bolesti.\nKanabigerol je takođe popravio izražaj neurotrofičnog fakora rasta, insulinu sličnom faktoru rasta, i PPAR-gama koji takođe može da donese terapeutske koristi. I zaista, studija iz 2012. godine je otkrila da je jedinjenje slično kanabigerolu olakšalo upalu neurona, barem delimično, kroz mehanizme povezane sa PPAR-gama.\nKako kanabinoidi mogu da pomognu kod Hantingtonove bolesti?\nNekolicina od fizioloških problema povezanih sa Hantingtonovom bolešću može biti tretirana sa fitokanabinoidima. Kao mnoga neurodegenerativna oboljenja, eksito-toksičnost (prekomerna stimulacija neurona) i oksidativni stres (disbalans oksidanata i antioksidanata) najverovatnije doprinosi ćelijskoj smrti viđenoj kod Hantingtonove bolesti.\nStudija sa životinjama iz 2013. godine je pokazala da kanabidol (CBD) može da umanji eksito-toksičnost, da deluje kao antioksidant i da modulira upale u sklopu svojih neuroprotektivnih dejstava. Pored toga, druga studija iz 2012. godine je pretpostavila da kanabinoidi mogu biti korisni kod Hantingtonove bolesti pomoću svojih antiupalnih, neuroprotektivnih i neuroregenerativnih svojstava.\nIako klinička ispitivanja nisu urađena, kanabinoidi sasvim izvesno imaju svoje mesto u budućem lečenju Hantingtonove bolesti.


Problem kolona na graničnim prelazima okupio privrednike, carinu i premijerku - Pluton Logistics\n13. oktobra 2019. 13. oktobra 2019. marko\tAna Brnabić, čekanje na granicama, gužve na granici, gužve na graničnom prelazu, Privredna komora Srbije, Uprava carina\nViše od šezdeset kompanija iz svih sektora i industrija prisustvovalo je sastanku održanom 11. oktobra 2019. godine u Privrednoj komori Srbije, posvećenom merama za rešavanje problema zadržavanja kamiona sa robom na graničnim prelazima, a sa ciljem povećanja trgovinske razmene, privlačenja novih investicija i rasta izvoza. Sastanku je prisustvovala i Ana Brnabić, predsednica Vlade Republike Srbije.\nPremijerka Ana Brnabić izjavila je da, trenutno, prema informacijama Privredne komore Srbije, prosečno zadržavanje kamiona sa robom na graničnim prelazima je oko pet časova, dodajući da ovakva zadržavanja na graničnim prelazima postaju prepreka za dalji rast i razvoj privrede u Srbiji, odnosno robnu trgovinsku razmenu.\n– Mnogo radimo na ovom pitanju, što govori i ovaj današnji sastanak, koji održavamo samo dan nakon potpisivanja deklaracije o slobodnom kretanju kapitala, ljudi, roba i usluga između Srbije, Severne Makedonije i Albanije, a kojim smo postavili jedan ambiciozan plan šta uraditi za narednih šest meseci, godinu dana, dve godine – izjavila je Brnabić.\nU okviru napora da se olakša prekogranični transport robe, u prethodnom periodu otvoren je prvi integrisani zajednički prelaz sa Severnom Makedonijom, ratifikovan je Sporauzum o povlašćenim ekonomskim operaterima što dodatno olakšava prelazak granica, carinjenja. Takođe, u septembru je u Beogradu otvoreno i sedište Transportne zajednice Jugoistočne Evrope koje pruža mogućnost zajedničke koordinacije sa partnerima iz EU, ali i integrisano delovanje u regionu, kada je u pitanju koordinacija i dalji razvoj putne i železničke infrastrukture, kao i smanjenje trgovinskih barijera, istakla je premijerka u svom obraćanju.\n– Ono što vidimo od 2014. godine do danas jeste da smo zaista višestruko uvećali obim naše trgovine i izvoza sa relativno istim problemima kada je u pitanju birokratija, infrastruktura – izjavio je Marko Čadež, predsednik PKS.\nOn je podsetio da su privrednici sa Vladom Srbije pre četiri meseca razgovarali na tu temu, a da je rezultat tog sastanka formiranje vladine Radne grupe sa svim relevantnim ministarstvima i institucijama koja se bavi tim pitanjem.\nČadež je istakao da je neophodno ujedinjeno delovanje ka spoljnim granicama, odnosno granicama EU, kao i lobiranje sa ciljem uspostavljanja mera koje će doprineti boljem protoku roba ka inostranstvu.\nZbog kolona trgovci u minusu\nAna Ljubojević, direktorka poslovnog razvoja kompanije Sirogojno kazala je da se ta kompanija bavi proizvodnjom zamrznutog i sušenog voća i pretežno je izvoznik te da se stoga sreću sa problemima koji imaju veze sa zadržavanjem kamiona na graničnim prelazima i kašnjenjem u isporukama, što im otežava rad.\n– Mi u startu krećemo iz minusa u odnosu na firme sa kojima se takmičimo i to pokušavamo da kompenzujemo stalnim poboljšanjem naših proizvoda i to su stvari na kojima možemo samostalno da radimo – kazala je Ljubojević, dodajući da privrednici ne mogu sami rešavati ovakve probleme, zbog čega je važno održavanje sastanaka koji zahteva angažovanje svih aktera.\nCarina zainteresovana da se problem reši\nPredstavnici carinske službe Srbije su još jednom ponovili da je Uprava carina veoma zainteresovana da se zajedničkim naporima i merama utiče sa smanjenje zadržavanja teretnog saobraćaja, pre svega na izlazu iz Republike Srbije i na najfrekventnijim graničnim prelazima.\nKako su, između ostalih, najfrekventniji prelazi koji privrednici koriste za izvoz robe – granični prelazi Horgoš i Kelebija, zamenik direktora Veselin Milošević je podsetio da je 15. aprila 2019. godine tokom susreta direktora carinske administracije Srbije i Mađarske posebna pažnja posvećena ovom problemu, ali da uprkos konstruktivnim predlozima Uprave carina, nije došlo do značajnijih pomaka.\nJoš tada je delegacija Uprave carina Srbije objasnila mađarskim kolegama da secarinska služba vrlo često suočava sa nezadovoljstvom privrednika i prevoznika zbog višečasovnih čekanja na granici koja loše utiču na pozitivan privredni ambijent koji Srbija pokušava da kreira i stimuliše.\nPredloženo je da se pojačane kontrole sprovode u kraćem vremenskom periodu, da se poveća broj traka na ulazu u Mađarsku i da se dozvoli ulazak vozila na teretni terminal na mađarskoj strani granice kako bi se gužva smanjila.\nSa druge strane, prisutni su mogli da čuju i konkretne podatke koji govore o tome da na prelazu Horgoš za 24 časa iz zemlje izađe oko 400 teretnih vozila, a da je kapacitet carinske službe Srbije duplo veći. Na žalost, kada kolona stoji i međuzona je puna, nemoguće je sprovoditi carinski postupak, jer kamioni fizički ne mogu da prođu do susedne granice, navodi Uprava carina.\nPomoćnik direktora u Sektoru za carinske postupke, Smiljana Kovačević, je naglasila da su sve carinske procedure usklađene sa evropskim standardima i da Uprava carina ni na koji način ne doprinosi trenutnom stanju, već da je i sama neopravdano suočena sa otežanim uslovima rada trpeći veliki pritisak na koji ne može da utiče.\nPrivrednici su izneli predlog da se obezbedi posebna traka za prolaz kamiona koji su prazni, kao i za one kompanije koje su stekle status Ovlašćenog privrednog subjekta (AEO), ali to, kako im je objašnjeno, zavisi od bilateralnog dogovora dveju strana i od infrastrukturnih kapaciteta koji bi trebalo da budu unapređeni na većini naših prelaza.\nTokom susreta, predstavnici Uprave carina su zajedno sa privrednicima podržali nastojanja Vlade Republike Srbije da se sa susednim državama na najvišem nivou razmatra mogućnost uvođenja koncepta zajedničkih prelaza, kao što je već učinjeno sa Republikom Severnom Makedonijom, jer bi to pored već postojećih pojednostavljenja, moglo trajno da olakša i ubrza promet robe i putnika preko granice.\n← (FOTO) Na sajmu vozila za međunarodni transport deset premijera\nRezultati mešovitih komisija sa Holandijom, Italijom i Nemačkom →\n(FOTO) Bili smo na Skupštini udruženja Transport i logistika\n16. maja 2019. 16. maja 2019. marko\nPosle Zrenjanina, „Gomex“ gradi distributivni centar i u Šapcu\n12. oktobra 2013. 6. maja 2017. marko\nIz brodskih tankova „isparilo“ skoro devet tona nafte


Vanredno stanje u Etiopiji produženo za četiri meseca\nBeta 30. marta 2017. 13:20\nEtiopski parlament izglasao je danas produženje vanrednog stanja u zemlji za još četiri meseca.\nProduženje vanrednog stanja koje je uvedeno pre šest meseci je bilo očekivano zbog izveštaja o neprekidnom nasilju i antivladinim aktivnostima u udaljenim oblastima zemlje.\nNeke odredbe vanrednog stanja su ukinute, na primer mogućnost hapšenja i pretresa bez sudskog naloga. Ukinuta su i ograničenja za radio, televiziju i pozorište, kao i zabrana neovlašćenog kretanja oko važnijih infrastrukturnih objekata i fabrika u periodu od 18 od 6 časova.\nPrema rečima premijera Etiopije Hajlemariama Desalenja, 82 odsto Etiopljana podržava produženje vanrednog stanja.\nEtiopski ministar odbrane Siradž Fegesa je u današnjem obraćanju parlamentu rekao da i dalje postoje oni koji žele da iskoriste neslogu u zemlji kao i da su oni koji žele nasilje i dalje na slobodi i šire dezinformacije da bi nasilje podstakli.


Prvi SAP CodeJam u Beogradu – Časopis InterFON\nStudenti, koji se prijave na događaj, imaće priliku da pristupe svim alatima, sandboxu-u i dobiju mogućnost da, uz mentorstvo SAP eksperata, programiraju na SAP HANA Cloud platformi. Ona predstavlja potpunu inovaciju u poslovanju, koja će omogućiti kompanijama jednostavnije i efikasnije obavljanje posla. Kao platforma, koja će se konstantno razvijati i tek pokazati pun potencijal, SAP HANA Cloud predstavlja odličnu priliku za mlade profesionalce.\nSAP HANA Cloud platformaje SAP-ova in-memory platforma koja je na raspolaganju po principu Platforma kao usluga (PaaS). Platforma omogućava razvoj aplikacija, analitiku u realnom vremenu, razvoj novih cloud i mobilnih aplikacija.Cilj je da se značajno ubrza analitika, poslovni procesi i obrada podataka. Takođe SAP HANA Cloud platforma omogućava da se razviju bolje aplikacije kojeu realnom vremenu pružaju uvidu poslovanje kako bi se donele efikasne i blagovremene odluke.


Analitičari: Ne sme svako političko delovanje da se svede na stranačko – NovostiDana.rs\nProfesor Fakulteta političkih nauka Djordje Pavićević ocenio je da je izjednačavanje svakog gradjanskog aktivizma sa političkim i stranačkim delovanjem opasno za demokratiju jer teži da gradjane svede na pasivne izvršitelje odluka vlade, a celo društvo podeli po linijama stranačke pripadnosti.\nPrema Pavićevićevoj oceni, pritisak na Vladu Srbije da smanji akcize na gorivo ima pored ekonomske i političku dimenziju, ali to ne znači da se uvek radi o tome da je to u korist ili u ime neke stranke.\n„Ne sme svako aktivno i političko delovanje da se svede na stranačko delovanje i izborne kampanje.\nZa živost demokratije, ali i ukupan život gradjana, važno je da se ova razlika održi.\nOna je u Srbiji trenutno uspostavljena tako da onaj ko iskazuje neslaganje mora stranci na vlasti da dokazuje da nema veze sa opozicionim strankama i da ne radi ni za jednu drugu stranku“, kazao je on agenciji Beta.\nPavićević je dodao da je poželjno „aktivirati se samo da bi se dala podrška stranci na vlasti“, ocenujući da je takav odnos može imati negativne političke implikacije na demokratske procese.\nDirektor nevladine organizacije Centar za praktičnu politiku Dragan Popović smatra da gradjanski i stranački aktivizam, kao forme učešća u javnom životu, ne isključuju jedna drugu i trebalo bi da se dopunjavaju.\n„I jednima i drugima na raspolaganju stoje sve legalne metode političke borbe što uključuje i proteste.\nIpak, ako neko prvi krene sa organizacijom nekog skupa ili akcije, treba poštovati njegovu želju da li hoće prisustvo ili pomoć ovih drugih na tom dešavanju“, kazao je Popović Beti.\nTrojica opozicionih lidera koji su označeni kao organizatori blokada saobraćajnica, Saša Janković, Vuk Jeremić i Dragan Djilas, su za list Danas rekli da podržavaju proteste, ali su odbacili tvrdnje da stoje iza tih protesta.\nPredsednik Levice Srbije Borko Stefanović kazao je za agenciju Beta da su gradjanski protesti dobrodošli i uvek ih treba podržati i da političke partije ne treba da se mešaju u organizaciju takvih protesta, jer onda oni prestaju da budu gradjanski.\nOn smatra da u Srbiji nema društvenih i političkih promena ukoliko svi svi politički akteri, stranke, pokreti, ne budu angažovani na tome.\n„Za promene je neophodna struktura, ideologija, program, pa ako hoćete i vodjstvo. Spontani pokreti ne mogu da dovedu do promena u društvu“, kazao je on.


Podrša EU reformi javne uprave: Šta to znači za građane? - JUGPRESS\nPodrška Evropske unije reformi javne uprave u Srbiji traje neprekidno od 2000. godine, sa više od 200 miliona evra uloženih u profesionalizaciju uprave, razvoj elektronskih usluga, upravljanje javnim finansijama, ali i u unapređenje rada lokalnih samouprava i nezavisnih institucija. Zašto je reforma važna za građane i privredu i u kojoj meri je u tom poslu značajna podrška EU Srbiji, u zajedničkom intervjuu govore nadležni ministar za državnu upravu i lokalnu samoupravu Branko Ružić i šef delegacije EU u Srbiji Sem Fabrici.\nPrilog pogledajte na ovom linku\n„Reforma javne uprave je jedan od ključnih elemenata procesa pristupanja Srbije EU. Tokom 2014. godine stavljena je u prvi plan pregovora”, rekao je Fabrici.\n“ Reforma je važna iz jednostavnog razloga: javna uprava predstavlja jasnu tačku interakcije između građana i vlasti. Javna uprava znači oporezivanje, obrazovanje, zdravstvo, znači usluge koje vlada mora da pruži građanima”, dodao je Fabrici.\nOn je precizirao da je reforma javne uprave ključni element za jednu zemlju članicu EU, da ima modernu, efikasnu, transparentnu i profesionalnu javnu upravu.\n“Dakako, građani mogu da imaju koristi od reformisane javne uprave, a takođe i poslovni sektor. Javna uprava koja je transparentna i brza, koja je profesionalna za sve potrebe poslovanja, izuzetno je važna, i poslednje, ali ne najmanje bitno, efikasna javna uprava Srbiji olakšava sprovođenje zakonodavstva koje će doći iz Evropske unije kako u pogledu budućeg pristupanja Srbije EU, tako i u načinu trošenja sredstava koja Evropska unija svake godine daje Srbiji – i za ovo je javna uprava svakako od suštinskog značaja”, objašnjava Fabric.\nMinistar za državnu upravu i lokalnu samoupravu Branko Ružić kaže da je reforma javnih uprava “jedan od tri stuba naših evropskih integracija i ona mora da se sprovede ako želimo profesionalniju, funkcionalniju upravu, jer samo na taj način možemo u celosti da odgovorimo na izazove koje imamo”.\nRužić smatra i da ovaj proces “u velikoj meri utiče i na kvalitet života naših građana kao nosioca suverenosti, svakako i na poslovanje privrede”.\n“ Do sada smo već uspeli da olakšamo svakodnevni život svih građana. Podatak da zahvaljujući novom zakonodavnom okviru u Zakonu o opštem upravnom postupku i elektronskoj platformi preko 10 miliona puta građani nisu imali za potrebu da prikupljaju neke dokumente govori u prilog tezi da reforma javne uprave u punom obuhvatu daje rezultate”, objašnjava Ružić.\nSa druge strane, službenici su samim tim obavezni da prikupljaju sve one podatke koje su ranije, na žalost, morali da prikupljaju građani, da trče od šaltera do šaltera, tako da građani u tom delu zaista nemaju više te obaveze, dodao je on.\n“Uvođenjem E uprave smo takođe omogućili niz elektronskih servisa, pa je sada moguće da se praktično i deca upisuju u predškolske ustanove, obdaništa, škole, pa i na fakultete, da se prijavi novorođenčad, produže vozačke dozvole, to su sve elektronski servisi koji su omogućeni zahvaljujući uvođenju E uprave”, kaže Ružić.\n“Ne smemo da zaboravimo da je ovo veoma dugotrajan proces i da se priprema nova strategija reforme javne uprave za period od 2021. godine. Ta strategija će se nadograditi na dragocena iskustva i na pouke koje smo izvukli u dosadašnjem toku reforme javne uprave i mislim da će ona dati još jedan krupniji odgovor i biti jedan iskorak dalje u samom procesu reforme javne uprave”, sugeriše Ružić.\nNa pitanje na koji način EU podržava reformu javne uprave u Srbiji šef delegacije EU u Beogradu Sem Fabrici kaže : “U osnovi, identifikovali smo nekoliko puteva ili pravaca za pomoć Srbiji. Prvi je bio ceo niz projekata koje smo pokrenuli u poslednjih 10 godina radi poboljšanja elementa profesionalizacije srpske javne uprave”.\n“ Radili smo npr. na modernizaciji javnih finansija, carinske službe, uložili smo veliki napor u digitalizaciju javne uprave, takozvanu E-upravu, ali takođe smo radili i na lokalnom nivou da imamo efikasniju javnu upravu i na lokalnom nivou”, objašnjava Fabrici.\n“U protekle tri godine pokrenuli smo jedan veoma važan projekat, koji se zove Sektorska budžetska podrška, kako bismo pomogli daljem unapređenju javne uprave. To je 80 miliona evra bespovratnih sredstava koje smo dali srpskim vlastima u obliku direktne podrške budžetu za unapređenje javne uprave u ovoj oblasti. Cilj nam je da imamo javnu upravu koja je efikasna, koja je transparentna i profesionalna i koja, dakle, može potpuno autonomno i nezavisno da pruža usluge građanima i firmama”, rekao je Fabrici.\n“ Takođe smo imali obuku u oblasti javne uprave i važne aktivnosti između francuske Akademije za javnu upravu i srpskih institucija, tako da postoji niz projekata koje sprovodimo. I poslednji sistem koji je na raspolaganju je taj da se koristi međunarodna organizacija koja je konkretno uključena u reformu javne uprave, poput SIGMA-e, koja je deo OECD-a, da pruži ekspertizu za praćenje reforme”, objašnjava detalje.\n“Ukratko, što se tiče sredstava – dali smo Srbiji 210 miliona evra u proteklih 20 godina za reformu javne uprave, 80 miliona samo u poslednje 3 godine za sektorsku budžetsku podršku; zatim, instrumenti poput TAIEX-a i Tvininga; i mogućnost korišćenja međunarodnih organizacija poput SIGMA-e za praćenje napretka reforme. Ovo su 3 instrumenta koja koristimo da podržimo Srbiju u reformi javne uprave”, rekao je Fabrici.\nZašto je podrška EU značajna za Srbiju i njene građane, pitamo ministra Ružića\n„Podrška Evropske unije je veoma značajna iz dva razloga. Jedan je finansijska pomoć koju EU nesebično daje Srbiji u skladu sa kriterijumima koje mi ispunjavamo na polju reforme javne uprave, ali je važno da EU daje i nudi nam uporedna iskustva i znanje da praktično koncipiramo, sprovedemo, koordiniramo, sinhronizujemo tu reformu javne uprave u skladu sa demokratskim principima i vrednostima dobre uprave, koja postoji i u svim razvijenijim evropskim demokratijama” objasnio je Ružić.


Gimnazija "Stevan Sremac" : Južne vesti\nNiški srednjoškolci u akciji "Smanji plastično - promeni drastično"\n09:14, 8. 9. 2021.\nUčenici niške Gimnazije "Stevan Sremac“ će u petak, 10. septembra, sakupljati u niškoj Tvrđavi plastične flaše, a građane koji donesu 2 ili više flaša nagradiće osveženjem. Prikupljenu plastiku odvojiće za reciklažu, a čepove će donirati udruženju "Čep za hendikep“.\nGomila smeća u dvorištu niških gimnazija - od fotelja, tepiha do nosiljke za bebe\n13:44, 3. 9. 2021.\nStare fotelje, dušeci, kreveti, pa i nosiljka za bebe, deo su gomile otpada koja stoji u školskom dvorištu koje dele niške gimnazije "Stevan Sremac" i "Bora Stanković". Da ih ovakvi neprijatni prizori stalno zatiču potvrđuje direktorka "Stevana Sremca" Jelena Milošević i kaže da neki smeće ubacuju i preko ograde.\nNiški gimnazijalci učestvuju u programu o zdravom životu mladih u Bugarskoj\n15:03, 7. 6. 2021.\nNakon uspeha na republičkim takmičenjima, pet učenica niške Gimnazije "Stevan Sremac" učestvovaće na treninzima i predavanjima o zdravom životu koji će se održati u Ćustendilu, zajedno sa profesorkom fizičkog Marinom Milojević.\nVeliko interesovanje učenika za scensko audio-vizuelno odeljenja u Nišu i Pirotu\n12:38, 7. 6. 2021.\nDuplo više učenika od broja previđenih pokušalo je da upiše novo specijalizovano scensko audio-vizuelno odeljenje u Gimnaziji "Stevan Sremac". Za dvadeset mesta koliko po odeljenju primaju, prijavila su se 42 učenika. Ovo odeljenje biće otvoreno i u Pirotu gde su se prijavila 24 kandidata.\n"Sremčeve" učenice najbolje istoričarke u Srbiji\n13:14, 28. 5. 2021.\nNa Republičkom takmičenju iz istorije koje je održano proteklog vikenda održano u Šapcu učenice Prve niške gimnazije “Stevan Sremac" osvojile su tri prva mesta, čime je ujedno i škola postigla najbolji plasman u Srbiji.\nGimnazija "Stevan Sremac" u Nišu otvara odeljenje za scensku i audio-vizuelnu umetnost\n14:20, 30. 3. 2021.\nUčenici sa posebnim sposobnostima za umetnost, imaće prilike da od naredne školske godine pohađaju novi smer za scensku i audo-vizuelnu umetnost koji će otvoriti Gimnazija "Stevan Sremac" u Nišu, saopštavaju iz te škole. Umetničko odeljenje upisaće 20 učenika, a prijemni ispit, koji će se sastojati od testa iz opšte kulture, biće održan 16. maja, dok je prijavljivanje učenika od 12. do 16. aprila.\nGimnazija "Stevan Sremac" 142. rođendan obeležava ozelenjavanjem, onlajn događajima i humanošću\n10:30, 22. 11. 2020.\n142 godine postojanja i rada Prva niška gimnazija "Stevan Sremac" obeležava u ponedeljak, 23. novembra, a kažu da ove godine zbog epidemiološke situacije neće biti predstava, tribina i književnih večeri koje obično tim povodom organizuju u školi. Umesto njih, učenici i profesori su osmislili neke aktivnosti kojima će obeležiti jubilej, a neki od njih su onlajn izvođenje melodije Tango to Evora, kao i ozelenjavanje škole.\nU Gimnaziji “Stevan Sremac” otvara se posebno odeljenje za istoriju i geografiju\n08:20, 18. 5. 2020.\nUčenici koji su nadareni za istoriju i geografiju od školske godine 2020/2021 mogu da upišu specijalno odeljenje u Prvoj niškoj gimnaziji “Stevan Sremac”, a kako kažu u školi, obezbeđen je i novac za opremanje posebnog istorijsko-geografskog kabineta.\nI prva niška gimnazija "Stevan Sremac" polugođe počinje sa elektronskim dnevnicima\n12:19, 23. 2. 2020.\nI učenicima najstarije niške gimnazije od sutra će ocene na času profesori upisivati u elektronske dnevnike, čije se uvođenje odlagalo iz tehničkih i materijanih razloga, kako su ranije objasnili iz Školske uprave.\nNajstarija niška gimnazija Stevan Sremac i dalje bez elektronskih dnevnika\n17:59, 20. 2. 2020.\nPrva niška gimnazija "Stevan Sremac" jedina je škola u gradu u kojoj ne postoje elektronski dnevnici. Problem sa uvođenjem dnevnika imalo je više škola u ruralnim sredinama na jugu Srbije, a kao razlog zašto ih nema i u niškoj gimnaziji načelnik Školske uprave Dragan Gejo navodi tehničke smetnje.\nĐaci gimnazija “Bora" i "Sremac" u dvorištu škole crtaju murale i sade tuje\n17:19, 21. 1. 2020.\nUčenici gimnazija “Stevan Sremac” i “Bora Stanković” zajedno sa drugarima iz Umetničke škole u akciji “Što nam teško” sređuju gimnazijsko dvorište. Inspirisani aerozagađenjem i umetnošću, posadiće osam tuja, stare grafite nameravaju da dorade, a crtaju i nove.\nZamenom uloga đaka i profesora i predstavama niška Gimnazija proslavlja jubilej\n08:02, 18. 11. 2019.\nZaposleni iz najstarije niške Gimnazije pozivaju ministra da promeni odluku o izboru direktora\n17:42, 11. 6. 2019.\nZbog toga što je za novog direktora Gimnazije "Stevan Sremac" izabrana kandidatkinja koja je na konkursu dobila znatno manju podršku zaposlenih, reagovali su profesori škole, koji pozivaju ministra prosvete Mladena Šarčevića da ispravi ono što je urađeno mimo propisa i zakona.\nBuran izbor direktora Gimnazije "Stevan Sremac" - profesori sumnjaju da je politika umešala prste\n20:42, 24. 4. 2019.\nOdluku većine zaposlenih u Prvoj niškoj gimnaziji "Stevan Sremac" da dugogodišnji direktor Milan Stojanović ostane na ovoj funkciji, Školski odbor nije uvažio i predložio je da školu ubuduće vodi odbornica u Skupštini Medijane i profesorka srpskog Jelena Milošević. Osim nepoštovanja procedure tokom izbora, profesori sumnjaju i da je odluka politička i da su članovi glasali po nečijem nalogu.\nNiški gimnazijalci izvode humanitarnu predstavu za pomoć mladom novinaru\n11:55, 12. 4. 2019.\nČlanovi dramske sekcije Gimnazije “Stevan Sremac” odigraće večeras predstavu "Putujuće pozorište Šopalović" u Pozorištu lutaka. Predstava je humanitarnog karaktera, jer će novac od karata ići za lečenje novinara Aleksandra Nikolića koji se u Turskoj leči od leukemije.\n11:20, 19. 11. 2018.\nTakmičenjem u besedništvu danas od 14 sati u Prvoj niškoj gimnaziji “Stevan Sremac” počinje program obeležavanja 140 godina postojanja i rada ove škole. Najstarija gimnazija u Nišu jubilej proslavlja do petka 23. novembra turnirima u odbojci i košarci, javnim časovima književnosti, svečanom akademijom i drugim aktivnostima.\nInteraktivna izložba o Velikom ratu u Gimnaziji "Stevan Sremac"\n08:06, 8. 11. 2018.\nZanimljivosti o učesnicima i događajima iz Prvog svetskog rata, upečatljivi momenti i činjenice, samo su neke od karakteristika interaktivne izložbe učenika i profesora istorije Prve niške gimnazije „Stevan Sremac“ povodom završetka Prvog svetskog rata. Izložba je postavljena u holovima Gimnazije uoči obeležavanja velikog jubileja - 140 godina postojanja i rada škole, a svečano otvaranje je u petak 9. novembra.\nMaturanti "Sremca" ostali bez ekskurzije zbog problema sa tenderom\n14:45, 26. 3. 2018.\nNakon što je Gimnazija “Stevan Sremac” raspisala tender za ekskurziju u Grčkoj, niška agencija Vip turs ga je čak dvaput osporila. Zbog toga je "Sremac" morao da plati oko 400.000 dinara Komisiji za zaštitu prava ponuđača, a učenici su ostali bez maturske ekskurzije. Dok u agenciji tvrde da je rukovodstvo škole pokušalo bez razloga da ih diskredituje, direktor Sremca kaže da su ranije imali loša iskustva sa njima i da su protiv njih čak pokrenuli i upravni spor.


LP proslavila jubilej: Bili smo dio svih istorijskih odluka za Crnu Goru\nNapisano 01 novembar 2015 .\nLiberalna partija obilježila je 11 godina od osnivanja partije ali i jubilej 25 godina liberalizma u Crnoj Gori. Liberalna partija Crne Gore osnovana je 31. oktobra 2004. godine, okupljajući i baštineći liberalne ideje, slobodnog pojedinca, slobodnog društva, građanskih i ljudskih prava, slobodnog tržišta i suverene Crne Gore.\nSvečanost crnogorskih liberala okupila je preko tri stotine zvanica, ambasadora, predstavnika političkih partija, civilnog sektora, vjerskih zajednica, društvenog i javnog života ali i prijatelja Liberalne partije. Gostima su se obratili predsjednik LPCG Andrija Popović kao i visoki funkcioner ALDE saveza evropskih liberala i bivši ministar odbrane Slovenije, veliki prijatelj Crne Gore, g. Roman Jakič.\nPopović je naveo da je Crna Gora, ikao posljednja država koja je napustila jugoslovenski koncept, danas lider u integracijama i pred vratima EU i NATO saveza. On je istakao da je Liberalna partija bila važan dio svih tih, istorijskih, procesa u protekloj deceniji, od referendum 2006., preko otvaranja pregovora sa EU do pozivnice za NATO članstvo. On je rekao da borba za demokratiju i građanska prava nikad nije završena i da je Crnoj Gori, više nego ikada, potrebna kultura dijaloga, tolerancije i parlamentarizma ali i snažna edukacija svakog pojedinca i emancipacija društva u cjelini.\nRoman Jakič iz ALDE saveza rekao je da mu je posebna čast biti sa liberalima i nakon 25 godina jer je i 1990. godine bio gost na Cetinju prilikom osnivanja crnogorskih liberala. On je kazao da je LP važan partner na svjetskim i evropskim adresama, kao član Liberalne internacionale i ALDE saveza. U tom smislu, LP će uvijek imati podršku za nastavak reformi i demokratizacije kao dio budućih vlada Crne Gore.\nLiberalna partija Crne Gore dobila je pozdravne poruke i čestitke od počasnog predsjednika Liberalne internacionale i evropskog poslanika Hansa van Balena, Reformskog pokreta vladajuće liberalne partije u Belgiji, Liberalnih demokrata Velike Britanije, Švedske liberalne partije, Slovenačkih liberala premijera Mira Cerara, Afričkog liberalnog saveza kao i brojnih domaćih partnera i organizacija.


Francuska: Radnici tužili firmu koja ih je otpustila zbog brade\nČetvorica bivših radnika jedne firme zadužene za bezbednost aerodroma, islamske veroispovesti, koji su otpušteni ubrzo nakon napada izvedenih 2015. u Parizu jer su njihove brade bile predugačke, podneli su tužbu protiv nekadašnjeg poslodavca.\nOni su naveli da su žrtve diskriminacije na osnovu religije i fizičkog izgleda.\nNjih četvorica traže od suda da naloži bezbednosnoj firmi Sekjuritas "Securitas" da im plati po 53.000 evra odštete zbog nepravednog otpuštanja i diskriminacije, javlja AP.\nFrancuski sud trebalo bi da donese odluku danas o tome da li su čuvari aerodroma nepravedno otpušteni zbog odbijanja da skrate bradu u jeku strahovanja od terorizma.\nSekjuritas je negirao navode o diskriminaciji, navodeći da je "potpuno legitimno" tražiti od radnika da nove "kratke, skraćene i uredne brade" zbog bezbednosnih zadataka koje obavljaju.


Postizborna neizvjesnost: Ko će sa kim u koaliciju u osam gradova\nIzbori, Podgorica, 25. maj 2014.\nUpravo završeni lokalni izbori u Pogorici i još jedanaest crnogorskih gradova donijeli su novu neizvjesnost na političkoj sceni. U svega četiri opštine je izvjesno ko će vladati dok će u ostalih osam, među kojima je i Podgorica, odlučivati postizborni pregovori o koalicijama.\nNajveći teret je na Socijaldemokratskoj partiji, manjoj članici koalicije na državnom nivou, koja treba da procjeni hoće li u lokalu praviti savez sa Đukanovićevim DPS-om ili sa opozicionim strankama.\nIako su sve političke stranke generalno izrazile zadovoljstvo postignutim izbornim rezultatom, njima predstoji težak period pregovora o formiranju vlasti u osam od 12 gradova u kojima su održani lokalni izbori.\nĐukanovićeva Demokratska partija socijalista, nije uspjela da osvoji apsolutnu vlast u Podgorici što joj je bio strateški politički cilj a izgubila je u Rožajama i Kolašinu , a natpolovičnu većinu obezbijedila je u Danilovgradu, i dvije male sjeverne opštine, Šavniku i Žabljaku.\nOd Socijaldemokratske partije u najvećoj mjeri zavisiće buduća vlast u šest gradova - Kolašinu, Pljevljima, Rožajama, Baru, Plavu i Podgorici kao strateški najvažnijem gradu u kome živi trećina stanovnika Crne Gore.\nSvetozar Jovićević: Ključ je u rukama SDP-a\nUprkos tome što Krivokapićeva SDP nije ostvarila ubjedljiv izborni rezultat ipak će biti jezičak na vagi u najvećim gradovima, uključujući i Podgoricu, gdje je nastupila u koalicije sa Pozitivnom.\nSocijaldemokrate su na temu potencijalnih postizbornih saveza, kao uostalom i u predizbornoj kampanji, bili prilično neodređeni.\nNa direktno pitanje da li će se DPS-om ući u koaliciju u Podgorici potpredsjednik Raško Konjević odgovara:\n“Što se tiče postizbornih koalicija tu se moramo držati principa programske platforme koju smo imali za izbore u Podgorici, programskih načela i principa i onoga što smo građanima govorili. Moramo sačekati zvanične rezultate i onda kada oni dođu mi ćemo razgovarati sa političkim subjektima sa kojima smatramo da smo kao koalicija Evropsko lice Podgorice bliži po programskim principima koje smo saopštavali građanima tokom izborne kampanje.“\nDPS i SDP su tokom kampanje iznijele veoma teške međusobne optužbe, dok su opozicione stranke izražavale očekivanje da će sa njima SDP formirati vlast u lokalu.\nTo su ponovili nakon izbora nosioci lista Demokratskog fronta i Socijalističke narodne partije Miodrag Lekić i Aleksa Bečić:\n“Predstoji nam ozbiljan rad, javna odgovornost svih subjekata da volju građana koja je data snagama promjena pretvorimo u konkretnu koaliciju koja bi preuzela vlast u Podgorici“, kaže Lekić.\n“Definitivno je da će opozicione partije u SO Glavnog grada u prethodnom periodu biti u prilici da formiraju novu demokratsku vlast a svakako da ćemo iskrenost svih subjekata na tom putu biti u prilici da vidimo već narednih dana“, poručio je Aleksa Bečić.\nDa i u DPS-u kome fali jedan mandat za formiranje vlasti u Podgorici računaju na socijaldemokrate ukazuje i govor Mila Đukanovića u nedjelju uveče, koji, i pored oštrih riječi u predizbornoj kampanji na račun SDP-a, u nedjelju uveče nijednom nije pomenuo socijaldemokrate u negativnom kontekstu:\n“Radujemo se najviše svojim uspjesima i radujemo se uspjehu i svih drugih partija jer vjerujemo da to doprinosi demokratskom zrijevanju države Crne Gore“, poručio je Đukanović.\nU Kolašinu je prema tvrdnjama opozicije već dogovorena postizborna saradnja Krivokapićevog SDP-a i opozicije. SDP se nalazi u vlasti na državnom nivou sa DPS-om, pa je stoga neizvjesno kako će se pregovori o lokalnim vlastima odraziti na funkcionisanje Vlade, pa i funkcionisanje Skupštine u kojoj je u posljednje vrijeme SDP zajedno sa opozicijom donio više odluka i zakonskih akata koji su bili direktno suprostavljeni volji DPS-a.


Stižu paketi pomoći penzionerima u Novom Sadu - Volonterima pomažu i igrači Voše, Bane Krstić, Nenad Pagonis...\nPočelo je pakovanje paketa pomoći sa osnovnim životnim namirnicama\nza sve penzionere sa teritorije Grada Novog Sada čija mesečna penzija ne prelazi 30 000 dinara, a danas kreće i isporuka na adrese korisnika penzija.\n- Zahvaljujem se poznatim Novosađanima koji su sa nama danas, sportistima, pevačima, novinarima, ljudima iz javnog života, koji učestvuju u akciji podrške najugroženijim starijim sugrađanima.\nSada treba da dođemo do svakog penzionera i da na bezbedan način isporučimo pakete, što će s obzirom na okolnosti, trajati 10 do 15 dana.\nPomoć se odnosi na sve penzionere koji se uklapaju u kriterijum visine penzije, nema veze koliko imaju godina.\nOtvorili smo i namenski račun i već je veliki broj kompanija, pojedinaca, sportista koji uplaćuju donacije, te ćemo posle Vaskrsa pripremati nove količine paketa za podelu socijalno ugroženom stanovništvu.


Uskoro počinje rad prve "Montesori dečije grupe" u Zrenjaninu\nUskoro počinje rad prve „Montesori dečije grupe“ u Zrenjaninu\nObjavljeno 11.02.2017. u 23h\n„Sweet elestra“ centar za porodicu, jedini zvanični predstavnik „Montesori društva“ u našem gradu, počinje sa formiranjem prve „Dečije montesori“ grupe u našem gradu, koja će početi sa radom 1. marta.\nKroz rad sa montesori pedagogom detetu se pomaže da relativno samostalno i samoinicijativno uči, da razvija sopstveno stvaralačko mišljenje, priznaje se originalnost njegove ličnosti i potpomažu njegove želje i potrebe.\nPRIJAVITE SVOJE DETE MEĐU PRVIMA I OSTVARITE POPUST\nDECA STARIJA OD TRI GODINE SE MOGU PRIJAVITI\nRad sa decom održavaće se u dva termina:\nsvakim dano od 9 do 13 časova\nutorkom i četvrtkom od 16 do 18 časova\nRad montesori pedagoga sa decom počinje 1. marta i neće se prekidati ni tokom raspusta.\nZa roditelje prvi grupe „Dečije montesori radionice“ odobren je i popust od 10% na mesečnu pretplatu.\nRad sa decom kreće 1. marta a pre tog termina biće oorganizovani individualni sa decom i roditeljima u dogovorenom terminu.\nCentar za porodicu „Sweet elestra“ u prethodnom periodu edukovao je roditelje o pozitivnom delovanju montesori pedagogije i održao radionice koje su vodili montesori pedagozi.\nViše o montesori delovanju centra za porodicu možete pročitati na njihovom sajtu u kategoriji BRIGA O DECI ili na facebook stranici.\nTagovi:edukativne radionice, montesori pedagogija, moterosi pedagogija, razvoj deteta, sweet elestra\nPrijavite dete na dvočasovnu Montesori radionicu u prirodi


Sarajevo: Protesti radnika "Hidrogradnje"\nRadnici sarajevskog preduzeća "Hidrogradnja" okupiće se danas ispred zgrade federalne Vlade u Sarajevu da bi izrazili nezadovoljstvo zbog uništavanje ovog kolektiva i tražili da prema njima bude izmiren višegodišnji dug.\nPredsjednik Sindikata Redžep Tufekčić izjavio da radnici godinama bezuspješno ukazuju na kriminal, korupciju i uzimanja poslova od "Hidrogradnje" što ih je, kaže, dovelo u tešku situaciju.\n"Sada nam uzimaju i zgradu, a niko ne kaže da treba namiriti 12 godina penzionog staža, da se ne možemo liječiti sedam godina i da nismo primili 25 plata.\nProcjena sudskog građevinskog vještaka za zgradu iznosi 18,2 miliona KM, a daju je za 11 miliona.\nMi to nećemo dati i tražićemo svoja prava", istakao je Tufekčić. On je naglasio da Vlada, kao većinski vlasnik, mora izmiriti obaveze prema zaposlenima, koje bez tužbi radnika iznose između 35 i 40 miliona KM.\n"Kad se to izmiri, biće svima dobro. Ako im `Hidrogradnja` ne treba, jasno smo im rekli da prodaju imovinu i izmire obaveze prema radnicima", naveo je Tufekčić.


Prema informacijama iz MUP-a Tuzlanskog kantona u protekla 24 sata na području našeg Kantona zabilježeno je 10 krivičnih djela. Dogodilo se 6 saobraćajnih nesreća i 4 slučaja narušavanja javnog reda i mira.\nNa području općine Kalesija dogodila se jedna saobraćajna nesreća u kojoj je jedno lice zadobilo lakše tjelesne povrede, dok se o stepenu povreda druge osobe ljekari nisu izjasnili.Također, na području naše općine zabilježeno je i jedno krivično djelo.\nU porodilištu UKC-a Tuzla rođeno je 11 beba, od čega 7 djevojčica i 4 dječaka.\nRadnici KP „Komunalac“ DD Kalesija odvoz otapada danas vrše iz sljedećih naselja: Sarači, Zahirovići, Pjanići, Hadžići, Mešići, Miljanovci, Pezići, Gaj do Sarača i Živčići, Tubići i Novo Naselje, magistralni put do Prnjavora i Huremi\n← Borci nakon sastanka: Zadovoljni smo koliko možemo biti